f Konačno “zagađivač plaća” za štetu prema životnoj sredini - Arhus Centar Subotica\nKonačno “zagađivač plaća” za štetu prema životnoj sredini\nUz podršku Misije OEBS u Srbiji, Ministarstvo zaštite životne sredine je u saradnji sa Regionalnim Arhus centrom Otvorenog univerziteta Subotica, u ponedeljak, 4. novembra 2019. godine, organizovalo javne konsultacije na temu Nacrta Zakona o odgovornosti za štetu prema životnoj sredini.\nPozdravljajući prisutne ispred Misije OEBS u Srbiji, savetnica za životnu sredinu, Olivera Zurovac Kuzman, je istakla da je ovo deseti skup u okviru konsultativnog procesa, a prevashodni cilj je da javnost što više, bolje i detaljnije stekne uvid u odredbe predloga ovog zakona i da svi daju svoj doprinos i viđenje kako da se dokument na što efikasniji način izradi i da bude što operativniji. Takođe, je naglasila da se zakonodavstvo Evropske unije temelji na principu “zagađivač plaća”, te da će usvajanjem ovog zakona, Republika Srbija načiniti značajan iskorak u osnaživanju zakonodavstva i učiniti životnu sredinu zdravom za sve stanovnike, a istovremeno podržati održivi razvoj, što i jeste cilj.\nO najvažnijim odredbama Nacrta Zakona o odgovornosti za štetu prema životnoj sredini, izvestila je, Tina Janjatović, iz Odeljenje za informacije i saradnju sa civilnim društvom iz oblasti zaštite životne sredine resornog ministarstva. Prvo se osvrnula na Direktivu sa kojom se nacrt zakona usklađuje. Usvojena je 2004. godine u Evropskoj uniji, a ima za cilj uspostavljanje zajedničkog pravnog okvira odgovornosti prema životnoj sredini. Podizanje principa “zagađivač plaća” na zakonodavni nivo konkretno znači da će ubuduće svaki zagađivač koji nanese štetu životnoj sredini ili prouzrokuje neposrednu opasnost od nastanka te štete biti dužan da nadoknadi troškove mera sprečavanja ili otklanjanja, odnosno remedijacije štete prema životnoj sredini. Raspon tih troškova zavisiće od svakog slučaja ponaosob, a razlika između ovog i ostalih zakona ogleda se u tome što će zagađivač biti dužan da sam plati sve one troškove koji će biti neophodni da bi se životna sredina vratila u prvobitno stanje u kojem je bila pre nastanka štete i neposredne opasnosti po štetu. Janjatovićeva je dodala da se razmatra mogućnost osnivanja posebnog odeljenja za procenu štete u ministarstvu koje je “nadležni organ” po ovom zakonskom predlogu. Ukazala je na razmišljanja da privredni subjekat može zaključiti ugovor o osiguranju od odgovornosti za štete prema životnoj sredini. Međutim, osiguravajuća društva još uvek nemaju ovakvu vrstu usluge. U skladu sa ovim nacrtom, pravna i fizička lica ne mogu ostvariti pravo na novčanu naknadu. Nakon usvajanja dokumenta, predviđene su dve godine za donošenje podzakonskih akata i početak primene.\nŠef Službe za zaštitu životne sredine i održivog razvoja Gradske uprave Subotica, Žika Reh, se kao uvodničar osvrnuo na činjenicu da se do sada ovo načelo primenjivalo kroz odgovornost za zbrinjavanje otpada, odnosno kroz naknade za zagađenje životne sredine. Međutim, po prvi put, se sada nazire da će biti utvrđena metodologija koliko zaista štete neka aktivnost čini životnoj sredini i, u određenom slučaju, biće urađena procena koja je šteta zapravo nastala. Na osnovu ovog zakonskog predloga, lokalna samouprava nije nadležni organ po pitanju primene načela odgovornosti za zagađivanje životne sredine, ali je lokal taj koji trpi posledice neodgovornog odnosa prema okolini i tako se smanjuje ekonomska vrednost. Zbog toga je vrlo značajno da ova oblast bude uzdignuta na viši nivo. Mišljenja je da je ovu oblast trebalo razraditi u okviru Zakona o zaštiti životne sredine, mada ovakav poseban zakon pokazuje težinu i značaj. Reh smatra da je ključna stvar utvrđivanje metodologije, a da je otežavajuća okolnost to što nedostaje izveštaj stanja životne sredine u nqašoj državi, jer bi tako bio rešen problem “nultog stanja”. Posebno je ukazao na nedostatak podataka o biljnom i životinjskom svetu, ali i na potrebu utvrđivanja “ekosistemske usluge” odnosno novčanog izražavanja vrednosti ekosistema. Imajući u vidu da ćemo imati “tri krovna zakona”, sugerisao je svojevrsnu “giljotinu”, odnosno usaglašavanje svih zakona iz oblasti životne sredine.\nJedan od uvodničara, advokat, Sreten Đorđević, je na početku pohvalio OEBS i ministarstvo za organizovanje javnih konsultacija koje predhode raspravama, jer se tako dolazi do kvalitetnog dokumenta. Raduje se ovom zakonu i konačno implementaciji načela “zagađivač plaća”, koji moramo zbog sebe usvojiti, bez obzira da li će nas i kada primiti u Evropsku uniju. Naglašava da mu se ne dopada puka transkripcija sa Direktivom EU, već se treba prilagoditi našem sistemu i uslovima. Analizirajući ga, istakao je kao veoma važnu stavku to što će biti primenjiv i na one koji rade “na crno”. Smatra da je prepoznat pojam zainteresovane javnosti, uključujući i udruženja, te da je dobro definisano informisanje. Ali se zapitao da li preti opasnost obesmišljavanja ako se budu zahtevali višednevni rokovi prigovora u momentu kada se mora odmah reagovati.\nPrezentovanje Nacrta zakona sa različitih aspekata je bilo u formi interaktivne diskusije u koju su se uključili predstavnici CEKOR-a. Zvezdan Kalmar smatra da je neophodno obratiti pažnju na sastav Komisije za procenu predloga mera remedijacije koji mora biti multidisciplinaran, a može ga po ovom zakonu formirati nadležni organ, a to je resorno ministarstvo. Takođe, je predložio da se osnuje poseban fond u cilju što bržeg delovanja u slučaju uklanjanja posledica. Nataša Đereg, je zapitala kako Srbija misli da ispoštuje obavezu koju je preuzela pristupajući Energetskoj zajednici koja je odredila januar 2021. godine za prihvatanje Direktive o odgovornosti za štetu prema životnoj sredini. Osvrnula se i na problem nemogućnosti osiguranja, kao i na to da se ovim zakonom, na žalost, ne rešava tzv. “istorijsko zagađenje”. Apelovala je na ukidanje zabrane zapošljavanja u javnom sektoru, jer već sada nedostaje stručni kadar neophodan za izradu i primenu zakonske regulative.\nTermin “operater” je izazvao najviše komentara, jer po Zakonu o upravljanju otpadom to je svako pravno lice ili preduzetnik na čije ime se izdaje dozvola za upravljanje otpadom. Na to su ukazali direktori preduzeća, Angelina Bertović,“Eko Fenix B Tim” i Zoran Arsić, “Eko Flor Nord Trade”. Sugerisali su usaglašavanje terminologije, jer ovako izgleda kao da se ovaj zakon odnosi samo na njih.\nBjanka Čuturilo iz Regionalne deponije Subotica, je mišljenja da se član 14. bolje definiše, a odnosi se na solidarno snošenje troškova više onih koji su načinili štetu. Jedan od učesnika skupa iz Udruženja “Solidarnost”, Laslo Mesaroš, je predložio da se ovim zakonom reguliše šteta i po vazduh, a ne samo po zaštićene vrste i prirodna staništa, vodu i zemljište. Takođe, je predložio da se kao što je utvrđeno kod “Štete po zemljište” i kod drugih spomene rizik po ljudsko zdravlje, a ne samo životnu sredinu.\nNa kraju je, moderator, Snježana Mitrović, rukovodilac Regionalnog Arhus centra Otvorenog univerziteta Subotica, obavestila zainteresovane da je do 20. novembra na javnoj raspravi Nacrt Zakona o izmenama i dopunama Zakona o upravljanju otpadom, a da su javne konsultacije na Nacrt ovog Zakona planirane da se održe u organizaciji Arhus cenatara Kragujevac i Niš.\nMedijska i Internet arhiva:


Karakačanov: MKD da ispune obaveze iz Sporazuma sa Bugarskom\nTanjug 8. februara 2019. 13:06\nSOFIJA – Bugarski zamenik premijera i ministar odbrane Krasimir Karakačanov rekao je da ukoliko Severna Makedonija želi da postane punopravna članica NATO i Evropske unije mora da ispune obaveze koje je preuzela u sporazumima sa Bugarskom i Grčkom, prenose bugarske medije.\nGovoreći na bugarskom radiju „Fokus“, Karakačanov je istakao da Sporazum o prijateljstvu koji je Makedonija potpisala sa Bugarskom, kao i Sporazum o imenu koji je postignut sa Grčkom, predviđaju otklanjanje svih iredentističkih pitanja, uključujući i „lažne informacije sadržane u školskim udzbenicima u poslednjih sedam decenija“.\n„Makedonija žuri ka NATO zato što, kao i mnogi bugarski političari od pre 20 godina, naivno veruje da će pristupanje u NATO automatski razrešiti sve njihove probleme“, rekao je Karakačanov.\nMakedonija i Bugarska su potpsale Sporazum o dobrosusedskim odnosima 1. avgusta 2017. godine, koji bi trebalo da razreši istorijske sporove koje se uglavnom odnose na jezik, makedonsku kulturu i istoriju.\nPrethodno je i bugarska ministarka spoljnih poslova Ekaterina Zaharieva istakla da Bugarska neće dozvoliti prijem Makedonije u NATO i EU, bez ispunjenja uslova koji proizlaze iz Sporazuma o dobrosusedskim odnosima sa Bugarskom, a uglavnom se odnose na revidiranje sadržaja udzbenika istorije u ovoj državi.


Robert Kit novi predsednik Odeljenja za osiguranje i upravljanje rizicima | Hrišćanska adventistička crkva\nRobert Kit novi predsednik Odeljenja za osiguranje i upravljanje rizicima\nOdbor Adventističkog Odeljenja za osiguranje i upravljanje rizicima (Adventist Risk Management) izabrao je bivšeg generalnog savetnika svetske crkve Adventista sedmog dana Roberta E. Kita za svog novog predsednika. Izbor je došao 8 nedelja nakon neočekivane smrti bivšeg predsednika Roberta L. Svizija.\nPredsedavajući odbora ARM i blagajnik svetske crkve Adventista sedmog dana Robert Lemon rekao je da je Kit “neko ko uživa da okuplja ljude da bi obavio velike stvari”.\nSmešteno u sedištu Adventističke crkve u Silver Springu, Merilend, SAD, Odeljenje za osiguranje i upravljanje rizicima (ARM) upravlja sa 150 miliona dolara međunarodnih crkvenih sredstava i trenutno zapošljava 160 ljudi širom sveta.\nKit se u maju povukao sa položaja generalnog savetnika Adventističke crkve, na kojem je bio četiri godine. Tokom perioda rada na položaju generalnog savetnika, Kit je bio u vezi sa svakim područjem crkvenog rada, uključujući i ARM. Vodio je program obuke u cilju zaštite od problema sa zakonom, rizicima i odgovornostima. Svojim radom je doprineo smanjenju troškova za više od milion dolara.


glasrazuma.rs March 24, 2020\nIndija će sutra početi najveću svetsku blokadu koja će trajati 21 dan, najavio je premijer Narendra Modi, upozoravajući građane da moraju da ostanu u kućama ili rizikuju da pozovu pandemiju u svoje domove.\nOn je naglasio da će tri nedelje blokade biti veliki udarac za ekonomiju, ali da bi alternativa mogla vratiti zemlju decenijama unazad. Modi je obećao dve milijarde dolara za jačanje zdravstvenog sistema zemlje, a naredbu je nazvao “potpunim zatvaranjem”.\nU zemlji, u kojoj desetine miliona ljudi živi u gustim urbanim oblastima sa neredovnim pristupom čistoj vodi, stručnjaci su rekli da je širenje virusa neizbežno. Više nedelja, dok se korona virus širio susednom Kinom i drugim delovima Azije, ukupan broj zaraženih u Indiji iznosio je svega tri slučaja.\nKisić: Slanje SMS poruka nije bilo širenje panike\nJoš 160 novoobolelih, preminulo ukupno 28 osoba


Pomračenje Sunca na poslednjem stepenu Riba » Astro portal\nOznake:pomračenje suncaPoslednji stepen RibaPosljednji stupanj Ribasunceznak ribe\nPomračenje Sunca je maksimalno. Događa se 20. marta u 10.39 sati na poslednjem stepenu poslednjeg znaka u horoskopa, znaku koji nosi iskustvo svih ostalih znakova, u Ribama.\nNa poslednjem je 29. stepenu ovog mističnog znaka. Dvadeset deveti stepen je stepen mudrosti, stepen koji se vezuje za vidovitost. Kraj jednog i početak drugog znaka nose simboliku završavanja nečega, što je i osnova za novine, a ovo sada donosi velike i brze promene koje će nastupiti.\nOvo pomračenje je zato i drugačije, jer donosi iskustvo svih ostalih znakova. Ukazuje da je pred nama deo završetka nečega, nečeg neophodnog što mora da se dogodi, kako bi mogao posle toga da otpočne jedan početak, i to početak početka, jer i Mesec i Sunce istog dana, u razmaku od nekoliko sati, ulaze u Ovna.\nPomračenje će trajati dva minuta i 45 sekundi, a najsnažnije će se odraziti u idućih dva i po meseca. Mada, na osobe koje su rođene oko 20. marta ove promene će da utiču i mnogo duže. Najviše novina doneće će osobama koje su rođene nekoliko dana pre toga, već oko 15. marta, kao i onima rođenima posle 20. marta, a koje imaju Sunce pri kraju znaka Riba i kraju Ovna. Promene stižu i onima rođenima oko 22. septembra, kao i onima rođenima nekoliko dana pre i posle tog datuma. Osetiće ih i osobe u znaku Blizanaca, rođeni oko 20. juna, te oni rođeni na početku znaka Raka od 22. do 24. juna, kao i oni koji su rođeni oko 21. decembra.\nPromene koje njima nastupe biće značajne. Mada u početku mogu budu i naporne i ne uvek lake, ako ih prihvatimo i prilagodimo im se, mogu da donesu i povoljnu promenu. Sve zavisi od svesti i od inicijative same osobe.\nOni koji rade duhovno na sebi, koji su skloni da rade neku vrstu pročišćenja, čišćenja od negativnih uticaja, oni će se lako izboriti sa negativnom energijom i neće osetiti iscrpljenost , ili sklonost apatiji, bezvoljnosti, kao ni osećanja tuge.\nDobro je da na kratko napravite pauzu samo za sebe, dok traje pomračenje oko 10. 36 sati, te da se opustite i vizualizujete da sva negativna energija odlazi od vas i da se utapa u vodi, jer sada je reč o znaku Riba, vodenom znaku.\nZamislite da vaša negativna osećanja tonu u duboku vodu. Vizualizujte si vaš strah, osećanje tuge ili neku drugu negativnu emociju, i zamislite kako tonu i nestaju u dubini vode. Tako ćete se osetiti lakšima te ćete da sprečite da se na vas odrazi ta negativna energija. Ova vizualizacija bi trebala da se radi za vreme pomračenja od 10.36 sati, pa u narednih tri minuta.\nTo je jedan od načina da se oslobodimo tereta prošlosti, kako bismo mogli lakše da uđemo u novi znak te da započnemo novu astronomsku godinu smelo i poletno, naravno onoliko koliko to želimo. Nekome će pomračenje doneti i pozitivne promene, posebno onima kojima će ono praviti povoljne aspekte na Sunce ili Mesec u natalnoj karti.\nDobro bi bilo da u narednim nedeljama ne žurimo sa novinama, ali ako se one i pojave bez naše najave da budemo svesni da su nam promene iz nekih razloga potrebne te da bez njih nema ni napretka.\nOvan je aktivan znak, a Mars u njemu daje hrabrost i snagu koja nam je potrebna da se nosimo sa svim onim što nam dolazi, daje nam hrabrost da ne posustajemo, jer samo tako će promene koje dođu, ako i ne budu baš dobre, biti barem manje naporne i, zasigurno, savladive.


Suočavanje sa razlikama u stubištima - Vesti - Dragon Industry (ZJG) Co., Ltd\nStub lift je stolica koja je povezana sa stazom, koja je pričvršćena na gazišta stepeništa. Nisu potrebne nikakve strukturne promjene u cilju implementacije podizanja stepeništa u kuću. Lift lift ima brojne svrhe. Najčešće se koristi za prenošenje i spuštanje stepeništa ljudi koji bi mogli da pronađu poteškoće u tome. Podizne stepenice , takođe poznate kao sedišta za sedenje, su uređaji pričvršćeni za posebnu vrstu ograde koji pomažu kretanju gore i dolje. Ova postavka omogućava osobi da sedi na stolici pričvršćenom za kolica i da ide bez odlaganja sa jednog sprata na drugi. Ovo je korisno za one koji nisu u mogućnosti da se popnu na stepenice, posebno starije i različite.\nKada lift nije u upotrebi, može se sklopiti kako bi se uštedio prostor. Stolica na liftu obično ima ugrađene sigurnosne funkcije, kao što su sigurnosni pojas i bravica okretnog sjedala. Postoje i senzori za opstrukciju koji sprečavaju pokretanje lifta ako bilo šta blokira svoj put. Kontrola pritiska prsta na upravljačkim blazinicama osigurava da će se lift zaustaviti ako izvadite prst sa dugmeta. Stariji, hendikepirani i ljudi koji imaju problema sa mobilnošću suočavaju se sa ozbiljnim izazovom da prolaze kroz stepenice i stepenice mogu biti prilično opasne za njih. Ovi ljudi sa problemima mobilnosti su veoma ranjivi zbog pada niz stepenice što vodi do ozbiljnih povreda. Jednokratna ulaganja u kupovinu liftova za stepenice eliminišu izazov mobilnosti sa kojima se takvi ljudi suočavaju sa sigurnošću. Jedan od načina na koji servisamo naše kupce nakon prodaje jeste pružanje rezervnih dijelova za proizvode dostupne. Kada se dijelovi istroše, važno je imati pouzdano mesto za okretanje. Tranzicije blagovremeno isporučuju prave delove, podržane prijatnim, profesionalnim servisom.\nPored obezbeđivanja bezbednog i sigurnog načina kretanja kroz stepenice, liftovi za stolice takođe osiguravaju osjećaj nezavisnosti među ljudima koji pate od problema mobilnosti. Ovi ljudi mogu lako proći kroz stepenice sa liftom kad god žele, bez potrebe članova domaćinstva da im pomognu.\nZa sve zainteresovane za kupovinu stepeništa, osnovna linija je da se poravnate sa renomiranom kompanijom u koju možete verovati, tako da ne morate sami izvoditi sva istraživanja proizvoda. Transitions je samo partner koji vam je potreban, jer vam možemo pomoći da podesite odlično podizanje stepeništa za vaše potrebe uz Vaše druge zabrinutosti u pogledu cene i prostora.\nPar: Lift lift\nSljedeći: Motorizovano šipke za stepenice


OSM Televizija - Od Vučića traže da proglasi okupaciju ako samoproglašeno Kosovo dobije vojsku!\nUkoliko se vojska samoproglašenog Kosova i formira, pošto je prištinski parlament u četvrtak u načelu usvojio tri prijedloga zakona koja tome otvaraju put, predsjednik Aleksandar Vučić biće pod žestokim unutrašnjim pritiskom da vlasti u Beogradu proglase okupaciju Kosova i Metohije, jer je po svim sporazumima samo KFOR taj koji može biti na teritoriji južne pokrajine kao vojna formacija.\nOvu informaciju Novosti su dobile od kredibilnog sagovornika iz samog vrha vlasti, koji prenosi da tu opciju već duže zagovaraju čak i neki najbliži saradnici šefa države, kao i pojedini predstavnici vojnog vrha. Te sugestije su se, kako nam je rečeno, pojačale poslije zahtjeva Amerike u UN da se ukine mandat misiji Unmika, što bi mogao da bude uvod u demontažu Rezolucije 1244, koja predviđa i povratak do 1.000 srpskih vojnika na KiM.\nOčigledno ohrabreni najnovijim dešavanjima oko Unmika, u Prištini su u četvrtak brzinski usvojili sva tri prijedloga zakona kojima se predviđa transformacije Kosovskih snaga bezbjednosti u vojsku.\nMinistar odbrane Aleksandar Vulin rekao je da je vojska samoproglašenog Kosova, vojska koja se stvara da bi prijetila Srbiji i Srbima.\n"Dokle god je Rezolucija 1244 na snazi, na Kosovu i Metohiji ne može biti nikakve druge oružane sile osim Kfora. "Vojska Kosova", u kojoj nema Srba i protiv koje su i Srbi i Srbija, je vojska koja se stvara da bi prijetila Srbiji i Srbima. Dati nekažnjenim teroristima u ruke teško naoružanje je prijetnja miru i prilika da ponove svoje zločine", ocijenio je ministar Vulin.\nNi upozorenja Beograda, ni oštri protesti predstavnika Srpske liste u četvrtak u prištinskom parlamentu nisu zaustavili glasanje o zakonima kojima se samo zatežu odnosi. A dodatna provokacija bilo je i zakazivanje zajedničke vježbe pripadnika KFOR-a i KBS-a, baš u vrijeme kada se u skupštini otvorila rasprava.\nPredsjednik Srbije Aleksandar Vučić u četvrtak je upozorio da će Srbija biti u izuzetno teškoj situaciji ako dođe do prijema samoproglašenog Kosova u Interpol i formiranja njegove vojske.\n"Gledaćemo da se takve stvari ne dogode, a kada se dogode, donosićemo odluke. Naš posao je da taj najgori scenario dovođenja Srbije u nemoguću poziciju ne bude na sceni", rekao je Vučić.\nPovodom turbulentnih dešavanja u regionu, Vučić je sa Beogradskog bezbjednosnog foruma pozvao na očuvanje mira:"To je jedina šansa za sve nas da opstanemo."\nOdgovaraju na pitanje albanskog novinara - pod kojim uslovima bi Srbija mogla da prizna Kosovo, on je rekao da Beograd želi da razgovara sa Albancima o kompromisu.\n"Ali mora neko i u svijetu i među Albancima da shvati da Srbija ima svoje interese i svoje ljude. Ne može to da bude spisak vaših lijepih želja, pa da pitate kada će nas Amerikanci natjerati da to uradimo. Ako to čekate - nećete nikada dočekati. Nema te sile koja će Srbiju natjerati da prizna nezavisnost", poručio je Vučić.\nVučić je naveo i da poštuje i cijeni stavove američkog ambasadora u Beogradu koji je izjavio da neće podržati ideju razganičenja zbog etnički čistijih država. Predsjednik Srbije je, međutim, primijetio da Skotu, ako je već protiv etnički čistih država, nije postavljeno pitanje zašto je odvajao Kosovo od Srbije 2008.\nŠef poslaničkog kluba Srpske liste Igor Simić poručio je u četvrtak u prištinskom parlamentu da se srpski poslanici kategorički suprotstavljaju formiranju vojske.\n"Ni Srbima ni Albancima ne trebaju militarizacija, vojne formacije i rat, već ekonomski napredak i mir. Ovaj prijedlog zakona je protivan svim pravnim aktima, ne samo Rezoluciji 1244 SB UN, već i samom ustavu koji je na snazi. Možda bi međunarodni predstavnici bolje čuli naš apel ako bismo ovde koristili suzavac, ali mi to nećemo raditi iz poštovanja prema našim građanima koje predstavljamo", rekao je Simić.\nPotom su poslanici SL napustili salu, a predstavnici Albanaca su ih žestoko vrijeđali, nazivajući ih srpskim svinjama.\nJoš iz iste kategorije: « Srbi iz Hrvatske na ime penzija potražuju više od 800 miliona evra Iz VMRO- DPMNE izbačeni poslanici koji su glasali za ustavne promjene »


Foto: Marc Muller / Wikipedia\nNemački stručnjak za Balkan Volfgang Išinger, tvorac plana o rešenju kosovskog problema po modelu "dve Nemačke" iz 2007. godine, kaže za današnju "Politiku" da rešenje za Kosovo nije ni blizu.\n"Trenutno smo miljama, da ne kažem svetlosnim godinama, udaljeni od takvih pretpostavki i uslova i mogu samo snažno da pozdravim to što predsednik Vučić, kako mi je rekao, svu svoju energiju ulaže u traganju za mogućnostima za rešenje ovog pitanja", rekao je Išinger.\nIšinger, koji od 2009. godine predsedava najvećem svetskom forumu gde se razmatraju izazovi savremenog sveta - Minhenskoj konferenciji o bezbednosti, ovih dana ponovo je u Beogradu zbog nastupa na međunarodnoj konferenciji "Balkanski dijalog", a imao je i radni ručak sa predsednikom Srbije Aleksandrom Vučićem.\nKONFERENCIJA U MINHENU Išinger: Šta sprečava Beograd i Prištinu da postignu dogovor kao Grčka i Severna Makedonija?\nIšinger za Kosovo predložio nemački model iz 1972. godine\nHaradinaj sa Išingerom o evroputu Prištine: Teme ukidanja taksi i nastavka dijaloga su povezane\n"Nije se mnogo šta promenilo u proteklih desetak godina, još je ogroman problem međunarodnog priznanja", navodi Išinger.\n"Ako neko ima bolji plan, treba ga uzeti. Međutim, ako nema, možda bi neki elementi plana iz 2007. mogli da budu korisni", smatra Išinger.\nUkoliko bi mogao da se postigne sporazum između Beograda i Prištine o promeni granica i ukoliko se slože obe vlade i oba parlamenta, onda nema ničega što načelno, iz ugla međunardonog prava, govori protiv takvog rešenja, zaključio je Išinger za Politiku.\n"STATUS KVO NIJE ODRŽIV" Fabrici: Bez odlaganja naći sveobuhvatno rešenje za Kosovo i Metohiju\nSjedinjene Američke Države (SAD) potpuno podržavaju cilj Srbije da se priključi EU, poručio je danas američki ambasador u Beogradu Entoni Godfri, dodajući da odluka predsednika SAD da odredi izaslanika za pregovore Beograda i Prištine pokazuje podršku dijalogu na najvišem nivou.


Savić: "Rezultat u senci dobre atmosfere i vrhunske publike" - Sportske.net\nSelektor srpske vaterpolo reprezentacije Dejan Savić, izjavio je danas u Boru da će rezultat finalnog predolimpijskog turnira osam nacija u Boru ostati u senci dobre atmosfere na tribinama.\n"U razgovoru sa trenerom Grčke pre početka finalnog meča, zaključili smo da nam nije toliko bitan sam rezultat finalne utakmice, jer nas je sve oduševio ambijent na bazenu u Boru i divna publika koje je bodrila i aplauzima pozdravljala sve takmičare", rekao je Savić agenciji "Beta".\nSavić je rekao da je turnir u Boru bio jedan ozbiljan turnir pred Olipmijske igre u Riju.\n"Ne treba da zaboravimo da je reč o napornom turniru na kome su igrane po dve utamice dnevno, da su neki mečevi odigrani po velikoj kiši i vetru u kojoj je publika bez kišobrana bila na tribinama i bodrila vaterpoliste", rekao je selektor srpske reprezentacije.\nSavić je uoči turnira rekao da je grčki vaterpolo u velikom usponu, a na pitanje "Bete" da li i u Riju očekuju ovakav otpor grčke reprezentacije, on je u šali rekao da se nada da u Riju neće biti „pokret otpora“.\nVaterpolo reprezentacija Srbije izgubila je danas od Grčke posle peteraca sa 15:14 (4:1, 0:4, 2:2, 3:2, 6:5).\nGrčka je u odličnoj utakmici pred prepunim tribinima i lepom ambijentu u Boru pobedila Srbiju u finalu humanitarnog turnira.\nVaterpolisti su se tokom četiri dana u direktnom kontaktu družili sa srdačnim Boranima, poklanjali im opremu i slikali sa njima. Srpski "delfini" su posetili kafić u rudniku "Jama" "RTB-a Bor", sa radnicima popili sok i kafu na dubini od 440 metara pod zemljom i uverili se u kakvim uslovima iz dubine zemlje "izlazi" najčistiji srpski bakar.\nTurnir u Boru organizovan je uz veliko učešće " Rudarsko-topioničarskog basena Bor", opštine Bor i hotela "Jezero" i "Klub RTB".\n"Bitno je da smo tokom ovog turnira uradili ono što je trebalo, da pokušamo da u dogovoru sa selektrom popravimo neke taktičke zamisli. Poraz je došao u pravo vreme, i bolje je sad, nego kasnije na olimpijskom turniru", rekao je Gocić.


SENZACIJA U LIGI ŠAMPIONA! Vojvodina napravila najveće iznenađenje sezone i razbila Zenit - Sportal\nOK Vojvodina Foto: Stare Slike\nP. L. - Vest objavljena: 20:52 - 25.01.2022\nNovosađani su večeras, u Sibur areni u Sankt Peterburgu, u meču 4. kola D grupe Lige šampiona savladali Zenit sa 3:0, po setovima 25:15, 25:21 i 25:21, posle 73 minuta igre.\nU duelu oslabljenih ekipa, Vojvodina je priredila najprijatnije i najveće iznenađenje dosadašnjeg toka elitnog odbojkaškog takmičenja u Evropi i savladala velikog favorita na njegovom terenu.\nOK Zenit Foto: Stare Slike\nSlobodan Boškan u Rusiji nije mogao da računa na Andriju Vlimanovića, Kamila Baraneka, Stefana Negića i Radoslava Parapunova, dok za Zenit nisu igrali Jegor Kljuka i Viktor Poletajev, dok je Tine Urnaut igrao na poziciji libera, a Ženja Grebenjikov na poziciji primača.\nPreostale dve utakmice u D grupi, Vojvodina će odigrati u Lisabonu protiv Benfike.\nOK Vojvodina OK Zenit Odbojka


Evo zašto rad od kuće nije trajno rješenje - Biznis Info\nBy BiznisInfo on\t 23/01/2021 Biznis cafe\nS obzirom na to da je Internet revolucija sa sobom donijela i mogućnost rada od kuće za brojne zaposlene, poslodavci su bili jako zainteresovani za posljedice ovakvog načina poslovanja, što objašnjava veliki broj studija o ovom fenomenu.\nRad od kuće posebno se raširio izbijanjem pandemije koronavirusa 2020. godine, pa su brojne firme širom svijeta u potpunosti ili djelimično uvele ovu praksu.\nBrojne studije na temu rada od kuće su pokazale da uprkos brojnim očiglednim prednostima za radnike, taj način organizacije posla negativno utiče na pojedine aspekte radnog procesa.\nIako je povećana produktivnost, ono što se gubi radom od kuće je kreativnost i timska kohezija.\nUkoliko ljudi rade u istoj prostoriji, velika je šansa da će pričati o zadacima i problemima na kojima rade i na taj način potencijalno doći do zajedničkih i kreativnih rješenja.\nSteve Jobs, preminuli vlasnik kompanije Apple, snažno se protivio radu od kuće, upravo zbog potrebe da radnici budu posvećeni kompaniji i zajednički rade na problemima.\nIBM, čuvena tehnološka kompanija, među prvima je omogućila zaposlenima da rade od kuće, a 2009. godine čak 40 posto zaposlenih u ovoj kompaniji koristilo je tu mogućnost. IBM je 2017. godine objavio da želi da se zaposleni vrate u kancelarije kako bi povećali kreativnost i poboljšali komunikaciju.\nJoš jedna negativna strana rada od kuće jeste usamljenost, a ona može biti problematična jer utiče i na pad motivacije. Ne postoji šansa za spontanim razgovorom sa kolegama, a zaposleni su ograničeni na fizički kontakt sa ljudima iz njihovog okruženja.\nTakođe, teže je za menadžere i nadređene da nadgledaju i ocjenjuju produktivnost svojih radnika, a ukoliko se komunikacija ograniči samo na mejlove i poruke, javljaju se tipični problemi u elektronskoj komunikaciji – nesporazumi i pogrešno tumačenje tona komunikacije.\nTakođe, zaposlenima je teže da naprave balans između radnog i slobodnog vremena, upravo zbog činjenice da se sve odvija u istom prostoru, a često je i sama produktnost dovedena u pitanje – ako vas ukućani stalno prekidaju i nemate adekvatno radno mjesto u svom domu, kancelarija je definitivno bolji izbor.\nŠta je neophodno da bi rad od kuće bio uspješan\nCOVID-19 će pokazati šta se dobija, a šta gubi radom od kuće, što može da ima široke implikacije za budućnost organizacije poslovanja pojedinih kompanija. Pošto je izvjesno da će brojni zaposleni narednih sedmica morati da rade od kuće, važno je imati na umu šta može olakšati ovaj prelaz.\nPrvenstveno je važno odrediti šta će tačno biti “radno mjesto” u vašem domu, što ne mora nužno biti posebna prostorija (gotovo neizvodljivo u manjim stanovima), ali je važno zbog mentalnog fokusa.\nVažno je ustanoviti rutinu i tačne radne sate, kako bi se izbjeglo spajanje privatnog i radnog vremena. To što radimo od kuće ne znači da smo konstantno dostupni, ali je lako ovo zaboraviti ako vam je lični prostor ujedno i radni.\nTakođe, potrebno je praviti pauze i kretati se, obezbijediti stabilan WiFi, kao i jasno naglasiti ukućanima kada tačno radite i da to nije vrijeme kada treba od vas da očekuju pomoć.\nKako bi se izbjegla usamljenost, ali i loša komunikacija, važno je ustanoviti redovne brifinge i online sastanke, a dobra opcija su brojne aplikacije poput Zoom i Go To Meeting.\nRad od kuće očigledno nije opcija za veliki broj poslodavaca i zaposlenih, ali je dio lične odgovornosti smanjiti šanse za prenošenje virusa kroz smanjen kontakt sa ljudima.\nVW uprkos pandemiji lani zaradio 10 milijardi eura


DRUGA POBEDA U UDINAMA – Sportski savez Beograda\nPočetnaKošarkaDRUGA POBEDA U UDINAMA\nKadetska reprezentacija Srbije, igrači rođeni 2003. godine i mlađi, završila je rutinskom pobedom protiv selekcije Bosne i Hercegovine grupnu fazu takmičenja na Evropskom prvenstvu koje se održava u Udinama (Italija). Izabranici selektora Saše Nikitovića odigrali su u okviru trećeg kola grupe “D” tačno koliko je trebalo kako bi opravdali ulogu favorita protiv borbenog tima BiH. Svi igrači su dobili priliku da zigraju kako bi bili spremni za najvažnije mečeve koji predstoje na šampiontu : Srbija U16 – Bosna i Hercegovina U16 77:61 (25:11, 15:17, 19:12, 18:21). Reprezentacija Srbije zauzela je drugo mesto u grupi “D” i u meču osmine finala koji je na programu u utorak igraće protiv trećeplasirane ekipe iz grupe “C”, poraženog iz duela selekcija Slovenije i Litvanije.\nRavnopravna borba vodila se u prvih nekoliko minuta susreta i rezultata 7:6. Srpski kadeti su zatim zaigrali dosta agresivnije i preciznije i već na kraju prve četvrtine došli do 14 poena prednosti – 25:11. U nastavku meča došlo je do malog pada koncentracije u redovima našeg mladog tima, selekcija Bosne i Herecgovine je uspostavila ravnotežu i uspela da na poluvreme ode sa podnošljivim zaostatkom – 40:28.\nDaleko angažovanije su srpski kadeti krenuli u drugom poluvremenu i serijom 13:2 došli do ubedljivog vođstva – 53:30 u 25. minutu. Međutim, na početku poslednje četvrtine došlo je do serije grešaka i propusta u odbrani, tako da je rival smanjio na 61:50 u 34. minutu. Reagovao je selektor Nikitović tajm-autom, što je bila dovoljna opomena njegovim izabranicima da odigraju punom snagom do kraja utakmice i dođu do sigurne pobede – 77:61.\nSRBIJA U16: Đurišić 2, Radovanović 8, Bošković, Milijašević 3, Stefanović 2, Marković 4, Šaranović 16, Petrović 11, Belić 7, Branković 9, Obradović 7, Dabović 8.


EUFOR upozorava lidere u BiH: Spremni smo ako dođe do sukoba, zvaćemo rezerviste - Sputnjik Srbija\n07:46 29.03.2017 (osveženo 07:47 29.03.2017) Preuzmite kraći link\nMirovne snage Evropske unije (EUFOR) u BiH upozorile su domaće lidere da su spremne da u kratkom roku intervenišu ukoliko dođe do novih sukoba u BiH, prenosi portal „Kliks“.\n„Puno je postignuto, ali puno se može opet izgubiti“, izjavio je komandant EUFOR-a u BiH general-major Anton Valdner na svečanosti obeležavanja zapovedništva EUFOR-a u Sarajevu. Mediji podsećaju da EUFOR na teritoriji BiH ima raspoređenih 800 vojnika.\nValdner je rekao da politički lideri imaju najmoćniji ključ u svojim rukama, a da EUFOR još uvek ima pravo da u jako kratkom periodu značajno pojača broj vojnika na prostoru BiH.\n„Neću se ustručavati da pozovem rezervne snage ako to bude potrebno“, kazao je Valdner.\nNovi šef EUFOR-a za operacije general Džejms Everard izjavio je da postoji igra spoljnih uticaja u širem regionu Zapadnog Balkana i da u slučaju BiH te igre mogu uticati na napredak zemlje.


Američke sankcije Rusiji, zabrinutost u Briselu – BiGportal.ba\nAmeričke sankcije Rusiji, zabrinutost u Briselu\nPredsednik Evropske komisije Žan Klod Junker pozvao je da se hitno razgovara o mogućem odgovoru Evropske unije u slučaju da Amerika, bez obzira na primedbe Brisela, uvede nove sankcije Rusiji, piše “Fajnenšel tajms”.\nDokument koji je pripremljen za sastanak Evropske komisije u sredu, u koji je Fajnenšel tajms imao uvid, predstavlja nekoliko odgovora, preneo je Sputnjik.\nIzmeđu ostalog, navodi se potreba da se od predsednika SAD Donalda Trampa dobije uverenje da sankcije neće uticati na interese EU, a ukazuje se i na mogućnost da se američke sankcije koje štete evropskim interesima ponište u Evropskoj uniji.\nJunker je pozvao da se hitno razmotre moguće akcije Brisela u slučaju da se evropske energetske i druge kompanije nađu na udaru sankcija o kojima se raspravlja u američkom Kongresu, navodi list.\nBrisel bi “trebalo da bude spreman da deluje u narednim danima” ukoliko Sjedinjene Američke Države preduzmu mere, “ne uzimajući u obzir zabrinutost EU”, navodi se u dokumentu Evropske komisije.\nU dokumentu se navodi da “glavna pažnja” Brisela treba da bude usmerena na traženje od američke administracije “javne ili pismene izjave” da se nove sankcije neće primenjivati tako da utiču na interese Evropske unije.\nDruga opcija koja se pominje u dokumentu Evropske komisije predviđa mogućnost proglašavanja akcija Vašingtona nevažećim na teritoriji EU, piše list.\nTakođe se razmatra mogućnost preduzimanja odgovarajućih kontramera koje odgovaraju standardima STO, dodaje Fajnenšel tajms.\nDokument je objavljen na sajtu Kongresa i u narednim nedeljama će se o njemu glasati u Predstavničkom domu i u Senatu, a zatim treba da ga potpiše predsednik države.\nPortparolka Bele kuće Sara Sanders izjavila je da administracija američkog predsednika Donalda Trampa “podržava čvrstinu prema Rusiji i uvođenje sankcija”.\nEvropska unija je to nazvala jednostranim akcijama Vašingtona i smatra da on može da dovede do velikih, neselektivnih i neželjenih posledica.


UPFBiH će tražiti precizno definisanje i utvrđivanje tačnih kriteriji za dodjelu sredstava za pomoć privredi, na bazi prijedloga kriterija koje će utvrditi UPFBiH\nČlanovi Upravnog odbora Udruženja poslodavaca FBiH, na sjednici održanoj 04. februara 2021. godine, nakon usvajanja zapisnika s prethodne sjednice UO, raspravljali su o prijedlogu za najefikasnije načine dobijanja poticaja od strane Vlade FBiH i kantonalnih vlada za 2021. godinu. Naime, privrednici su istakli da su se dosadašnje mjere za ublažavanje ekonomskih posljedica vlada na svim nivoima pokazale nedostatne, te da uspostavljeni kriteriji za odobrenje tih sredstava nisu bili pravedni.\nPredsjednik Udruženja poslodavaca FBiH Adnan Smailbegović naglasio je da u Prijedlogu budžetu Federacije BiH za 2021. godinu, usvojenom na sjednicama oba doma PFBiH, četiri grupe sredstava su namijenjene privredi. Planirana su sredstva u Fond za stabilizaciju privrede od 150 miliona KM, za Program zapošljavanja 50 miliona KM, za finansijsku pomoć nižim nivoima vlasti, kantonima 200 miliona KM i 30 miliona KM općinama, za jačanje Garancijskog fonda dodatnih 25 miliona KM. Najavljeno je i da će Vlada stimulirati kreditiranje poslovnih subjekata uz garancije Garancijskog fonda, te regresirati i kamate za sve korisnike tako osiguranih kredita. Kroz transfere nižim nivoima vlasti također postoji mogućnost finansiranja određenih programa koji će voditi oporavku mikro i malog preduzetništava, naznačeno je u Budžetu FBiH.\nPoučeni dosadašnjim lošim iskustvom, Udruženje poslodavaca FBiH će tražiti da se precizno definišu i utvrde tačni kriteriji za dodjele navedenih namjenskih budžetskih sredstava od svih nivoa vlasti, na bazi prijedloga kriterija koje će utvrditi UPFBiH. Poslodavci su naglasili da prilikom kreiranja kriterija, ali i samih mjera, veliki primat mora biti sadržavanje postojećih radnih mjesta. Jedan od uslova na kome će insistirati UPFBIH je da kriteriji za dodjelu sredstava moraju biti jedinstveni za sve nivoe vlasti. Također kao kriteriji za dodjelu sredstava svakako treba biti broj zaposlenih, pad prihoda te podsticaj preduzećima koji imaju mogućnost zapošljavanja i daljeg razvoja. Poslodavci će insistirati da jedan od ključnih kriterija za podsticaj novom zapošljavanju mora biti isključivo namjena za realni sektor. Jedan od kriterija o kojima Vlada mora voditi računa je da se isključuju oni subjekti koji su pravo na subvenciju ili pomoć ostvarili iz budžeta drugog nivoa vlasti. Na sjednici je također predloženo da jedan od zahtjeva UPFBiH treba biti podrška izvoznicima u cilju konkurentnosti jer bez izvova nema privrede, te ukidanje brojnih dozvola (renta, građevinske dozvole) za nove investicije.\nUdruženje poslodavaca će na bazi konkretnih prijedloga koji su izneseni na današnjoj sjednici pripremiti Prijedlog mjera za poticaje od strane kantonalnih i Vlade FBiH koje će dostaviti svim članovima UO te vladama svih nivoa.\nNadalje, direktor UPFBiH Mladen Pandurević obavijestio je prisutne da je u konsultativno tijelo za rekonstrukciju tunela Crnaja, formiranog na inicijativu UPFBiH, ispred Udruženja imenovan Jusuf Džafić, predsjednik Udruženja privrednika Jablanica. Cilj formiranja ovog tijela jeste osiguravanje kontinuirane komunikacije i koodrinisanog djelovanja između svih relevantnih subjekata, te fleksibilnosti u izvođenju građevinskih radova kako bi se zajednički i blagovremeno preduprijedili problemi koje bi se eventualno mogli pojaviti tokom izvođenja sanacionih radova na tunelu Crnaja.\nPod tekućim pitanjima članovi su raspravljali o radnim grupama u Vijeću ministara u kojima je Udruženje imenovalo svoje predstavnike, a koje su formirane s ciljem rada na zakonskoj reguativi za poboljšanje poslovnog ambijenta. Obzirom da od dostavljanja naših predstavnikasu ove grupe neaktive od samog osnivanja, Udruženje poslodavaca FBiH će najprije tražiti stav Unije udruženja poslodavaca RS, partnera u radim grupama, a potom i zvanično izjašnjenje od Vijeća ministara BiH po pitanju aktivacije pomenutih tijela.\nČlanovi su pod istom tačkom u skladu sa Statutom odobrili izmjenu članova Upravnog odbora na određeno vrijeme, odnosno do Izborne skupštine, jer su određeni dosadašnji članovi preuzeli funkcije u drugim institucijama/kompanijama.\nPokrenuto je i pitanje obračuna PDV-a. Naime, primjenom elektronskog KUF-a i KIF-a u obračun se prihvataju samo fakrure koje su na protokol zaprimljene do posljednjeg dana tekućeg mjeseca, a sve fakture nakon toga ulaze u obračun za naredni mjesec. Ovo rješenje je neprihvatljivo u praksi te će Udruženje poslodavaca FBiH pokrenuti neophodne korake za rješavanje ovog problema.


S. Koreja: Glasalo skoro 100 odsto glasača | Autonomija\nS. Koreja: Glasalo skoro 100 odsto glasača\n"Svi birači su izašli na izbore s neverovatnim entuzijazmom da zadrže sadašnju vlast"\nVlasti Severne Koreje saopštile su da je 99,97 odsto glasača izašlo na lokalne izbore, na kojima su svi kandidati članovi jedne, vladajuće Radničke partije.\nNa izborima u Severnoj Koreji obično izađe skoro 100 odsto glasača.\n„Svi birači su izašli na izbore s neverovatnim entuzijazmom da zadrže sadašnju vlast“, javila je državna agencija KCNA.\nGrađani koji borave u inostranstvu nemaju pravo glasa dok su za stare i bolesne osobe obezbeđene „pokretne“ glasačke kutije.\nLokalni izbori se održavaju svake četiri godine a odbornici se sastaju jednom ili dva puta godišnje kako bi usvojili budžet.


Sefovi finansija G-20 o izlasku iz kovid krize\nTanjug 17. februara 2022. 07:32\nDŽAKARTA – Ministri finansija iz Grupe 20 najrazvijenijih ekonomija sveta i privreda (G20) započeli su danas dvodnevni sastanak na kojem će razgovarati o strategijama za izlazak iz globalnog ekonomskog usporavanja izazvanog pandemijom korona virusa.\nRazgovori ministara finansija G-20 i guvernera centralnih banaka održavaju se u hibridnom formatu usred zabrinutosti da bi širenje veoma zaraznog omikron soja korona virusa i rastuća inflacija, mogli da pomute izglede za oporavak globalne ekonomije, prenosi japanska agencija Kjodo.\n“Zaista dolazi teška zima za globalnu ekonomiju koja je suočena sa pandemijom koja je dalekog od svog kraja”, izjavio je predsednik Indonezije Joko Vidodo u svom uvodnom govoru.\n„Tokom ove situacije, nijedna država se ne bi mogla oporaviti sama. Sve zemlje su međusobno povezane“, poručio je on, dodajući da bi uspon jednog regiona pokrenuo uspon drugih regiona, dok bi, s druge strane, kolaps jednog regiona rezultirao kolapsom drugih.\nIndonežanski predsednik je upozorio na “rivalstvo i nove tenzije koje bi mogle da utiču na globalni oporavak”, ali i da ugroze svetski mir, kao što je, kako kaže, trenutno situacija u Ukrajini.\nMeđunarodni monetarni fond predviđa da će globalna ekonomija ove godine porasti po stopi od 4,4 odsto, što je slabije od prošlogodišnjeg rasta od 5,9 odsto.


Dan online - Regioni: Promovisanje standarda javne etike - 2015-04-30\nRegioni PREDSJEDNIK SO BERANE RAZGOVARAO S KONSULTANTIMA ZAJEDNICE OPŠTINA I EVROPSKE UNIJE Promovisanje standarda javne etike\nBERANE - Predsjednik Skupštine opštine Berane Goran Kiković sastao se juče sa konsultantima Zajednice opština Crne Gore i Evropske unije Ljubinkom Radulović i Jovankom Laličić. Sastanak je organizovan u cilju promovisanja projekta „Standardi javne etike”, kojim rukovodi delegacija Evropske unije u saradnji sa Zajednicom opština Crne Gore, a sprovodi Savjet Evrope.\n-Cilj projekta „Standardi javne etike“ je da pomogne lokalnim samoupravama u organizacionim promjenama, koje za rezultat treba da imaju efikasniju, transparentniju i odgovorniju lokalnu samoupravu. Iz tih razloga Zajednica opština je pripremila standarde javne etike u lokalnoj samoupravi u Crnoj Gori uz ekspertsku pomoć Savjeta Evrope- saopšteno je tokom sastanka.\nNa sastanku je posebno razmatrano učešće građana i nevladinih organizacija u procesu odlučivanja i informisanja o pitanjima, koja su od neposrednog interesa za širu javnost. Razmotrena je mogućnost organizovanja seminara za odbornike Skupštine opštine, kako bi se i oni upoznali sa standardima javne etike.D.J\nObrušava se milionska investicija


Riječ je o predstavnicima renomiranih elektronskih i štampanih medija. Predstavnici bosansko-hercegovačkih medija, prvog dana boravka u Crnoj Gori obići će Prijestonicu Cetinje gdje je predviđeno panoramsko razgledanje grada vozićem i posjeta Lipskoj pećini. Novinari će se narednih dana upoznati i sa turističkom ponudom Budve, Bara, Ulcinja, Tivta, Kotora, i Herceg Novog kroz obilaske nekih od najatraktivnijih turističkih lokaliteta na crnogorskom primorju poput: Starog grada u Budvi, marine Porto Montenegro, turstičkog naselja Luštica bay, Starog Bara, Stare masline, Ade Bojane, kuće Iva Andrića i dr.\nNacionalna turistička organizacija Crne Gore u okviru turističke kampanje „U društvu prirode“ realizuje promotivne aktivnosti na strateški važnim emitivnim tržištima, među kojima je i tržište regiona. Studijska posjeta medija iz BIH realizuje se uz podršku lokalnih turističkih organizacija Cetinja, Bara, Budve, Tivta, Kotora i Herceg Novog. Očekuje se da će ova posjeta rezultirati afirmativnim člancima i reportažama o našoj turističkoj destinaciji i doprinijeti dobroj posjeti sa tržišta Bosne i Hercegovine tokom predstojeće ljetnje turističke sezone.


mini hidro centrale : Južne vesti\nmini hidro centrale\nSamo 10 dana pre isteka roka za početak gradnje mini-hidroeletrane na Rupskoj reci, vlasotinačko Odeljenje urbanizam, privredu, zaštitu životne sredine i imovinsko pravne poslove u Vlasotincu donelo je, kako su naveli, ispravku rešenja u kojoj je rok za početak gradnje produžen za još godinu dana. Iz neformalne grupe ”Bitka za Vlasinu” kažu, da su odmah podneli žalbu i ponovili da će svi zajedno, ne birajući sredstva, pokušati da spreče gradnju mini-hidroelektrane Besko.\nSud obustavio postupak protiv aktivista iz Toplog Dola zbog sukoba sa obezbeđenjem investitora MHE\n12:39, 18. 11. 2021.\nDevetoro meštana Toplog Dola i aktivista dobilo je prekršajne prijave nakon sukoba sa obezbeđenjem koje je angažovao investitor mini-hidroelektrane u tom selu, a nakon više od 2 godine, kako saopštavaju iz Regulatornog instituta za obnovljivu energiju i životnu sredinu, postupak protiv njih je obustavljen zbog zastarelosti slučaja.\nNeformalna grupa ”Bitka za Vlasinu” traži poništenje svih dozvola za gradnju mini-hidroelektrane Besko\n16:57, 12. 11. 2021.\nNakon što je javna rasprava o izgradnji mini-hidroelektrana otkazana i još se ne zna kada će biti održana, članovi neforrmalne grupe ”Bitka za Vlasinu” uputili su otvoreno pismo predsedniku Opštine Vlasotince Branislavu Petroviću, od koga, kako navode, traže da više ne ćuti i da se ponište sve dozvole za gradnju elektrana. Dodaju i da neće sedeti skrštenih ruku i da će se boriti i odbraniti Rupsku reku od privatnog investitora.\nGrupa ”Bitka za Vlasinu”: Direktoru "Srbijavode" dali nagradu, a njegovo preduzeće odgovorno za poplave\n11:45, 11. 10. 2021.\nMeđu dobitnicima oktobarskih priznanja, koje Opština Vlasotince dodeljuje na svoj dan i Dan oslobođenja u oba rata, našao se i direktor Srbijavode Goran Puzović, zbog čega su saopštenjem reagovali građani okupljeni oko neformalne grupe ”Bitka za Vlasinu” koji najoštrije osuđuju ovakvu odluku vlasti. Navode da je njegovo preduzeće odgovorno za velike poplave u janurau, kao i za uništavanje flore i faune na reci Vlasini.\nVlasotinčani protestvovali ispred opštine zbog otkazivanja javne rasprave o izgradnji MHE\n12:39, 18. 8. 2021.\nJavna rasprava o izgradnji mini-hidroelektrani na Rupskoj reci trebalo je da bude održana danas od 11 sati, ali juče odložena jer, kako su saopštili iz Opštine, investitor i obrađivač Studije o proceni uticaja na životnu sredinu nisu mogli da prisustvuju. Upravo je to razlog što je nekoliko stotina Vlasotinčana danas protestvovalo ispred opštinske zgrade.\nOdlaže se javna rasprava o izgradnji nove MHE u Vlasotincu\n13:01, 17. 8. 2021.\nJavna rasprava o izgradnji mini-hidroelektrane na Rupskoj reci koja je trebalo da se održi 18. avgusta, i pored skupštinske odluke Opštine Vlasotince o zabrani gradnje MHE, odložena je jer, kako saopštavaju iz Opštine, investitor i obrađivač Studije o proceni uticaja na životnu sredinu neće moći da prisustvuju.\nIako su odbornici lokalnog parlamenta u Vlasotincu na sednici Skupštine izglasali Odluku o zabrani izgradnji mini-hidroelektrana na teritoriji opštine Vlasotince, 18. avgusta biće održana javna prezentacija i rasprava, pošto je privatni investor izradio Studiju o proceni uticaja na životnu sredinu. Naime, on je dozvolu za gradnju MHE Besko dobio još 2019. godine u skladu sa zakonom, pa će Odeljenje za urbanizam doneti konačnu odluku o davanju saglasnosti nakon raspave.\n19:40, 3. 4. 2021.\nPomoć Srpske desnice u odbrani reka Stare planine meštanima Temske ponudio je Miša Vacić, uz uvrede i pretnje upućene Inicijativi "Ne davimo Beograd". Svoje gostovanje u Pirotu i Staroj planini zabeležio je na video-snimku, a meštani Temske koji su se na njemu našli kažu da je Vacić zloupotrebio njihovo gostoprimstvo i da se ni sa jednim iznetim stavom ne slažu. Iz Inicijative "Ne davimo Beograd" kažu da se Vacić tragikomično nudi da brani reke Stare planine, nazivajući ga satelitom Srpske napredne stranke.\nEkolozi pozdravljaju zabranu MHE u Vlasotincu i pitaju šta sa onim koje su izgrađene\n20:18, 22. 3. 2021.\nNa Svetski dan voda, koji se obeležava 22. marta, svetska organizacija za prirodu WWF poziva Vladu Srbije i nadležna ministarstva da preispitaju svoje odluke o nastavku subvencionisanja malih hidroelektrana i upozoravaju da se decenijama unazad loše upravlja vodnim resursima. Doprinos zaštiti voda na teritoriji opštine Vlasotince nedavno su dali i odbornici, koji su glasali za Odluku o zabrani izgradnje MHE na njihovoj teritoriji. Da odluka stiže kasno upozoravaju iz udruženja Bitka za Vlasinu, jer se ovaj kraj već suočava sa posledicama zbog već izgrađenih.\nOdbornici izglasali zabranu izgradnje MHE na teritoriji opštine Vlasotince\n22:45, 18. 3. 2021.\nOdbornici lokalnog parlamenta u Vlasotincu usvojili su na današnjoj sednici Skupštine Odluku o zabrani izgradnje mini-hidroelektrana na teritoriji Opštine Vlasotince. Inicijativu za zabranu izgradnje MHE pokrenula je Grupa građana “Bitka za Vlasinu”, a odluka je usvojena glasovima 29 odbornika, dok 4 bili protiv, jedan uzdržan, a 9 nije glasalo.\nORSP: Protest "Ekološki ustanak" 10. aprila u Beogradu\n15:04, 10. 3. 2021.\nSa jasnim zahtevima koji se tiču zaštite prirode, šuma i voda u Srbiji i zbog nezadovoljstva građana jer država godinama ignoriše ekološke probleme u zemlji, počevši od izgradnje mini-hidroelektrana, pokret “Odbranimo reke Stare Planine” planira da 10. aprila održi u Beogradu protest “Ekološki ustanak”.\nSelo Temska – od srednjovekovne naseobine do mesta onih koji srcem brane reke\n10:43, 4. 1. 2021.\nSeverozapadno od Pirota, skutano nedaleko od kanjona reke Temštice na Staroj planini, naselje Temska već vekovima dočekuje putnike namernike. Poznato je po manastiru Sveti Đorđe, vodopadu Bukovački dol, odmaralištu HE Temac i brojnim drugim prirodnim i istorijskim karakteristikama. Poslednjih decenija možda najviše po borbi njenih meštana da sačuvaju reke.\nRERI: Sud nije ocenio nezakonitim vađenje cevi za MHE u Rakiti, odluka samo proceduralna\n11:09, 3. 10. 2020.\nDa sud nije raspravljao o samoj odluci da se cevi za MHE izvade iz korita Rakitske reke i da takvu odluku nije ocenio nezakonitom - objašnjavaju iz Regulatornog instituta za obnovljivu energiju i životnu sredinu, gde smatraju da je presuda Upravnog suda zapravo doneta zbog povreda pravila postupka.\nCevi za MHE u Rakiti zasada ostaju na mestu - sud poništio odluku Ministarstva\n13:12, 2. 10. 2020.\nDa investitor ipak nije dužan da izvadi cevi iz Rakitske reke piše u presudi Upravnog suda, koji je odlučivao o žalbi investitora na rešenje Ministarstva zaštite životne sredine, kojim mu je naloženo da izvadi cevi u dužini od 350 metara. Cevi za sada ostaju, a predmet je vraćen u inspektorat na ponovnu analizu. Investitor mini-hidroelektrane Goran Belić zadovoljan je presudom, dok iz inicijative Odbranimo reke Stare planine kažu da će se oglasiti nakon konsultacija sa advokatima.


Predsednik Kosova gostuje u emisiji "Slobodno srpski" Budimira Ničića, dopisnika Glasa Amerike.\nPredsednik Kosova Hašim Tači tvrdi da će Kosovo dobiti svoju vojsku uz partnerstvo sa međunarodnim faktorom, koji kako je kazao nije protiv transformacije Kosovskih bezbednosnih snaga u Oružane snage Kosova. On je u emisiji Slobodno srpski rekao da formiranje vojske Kosova neće značiti i odlazak misije KFOR-sa Kosova.\nPredsednik Kosova Hašim Tači rekao je da će Kosovo vojsku dobiti uz partnerstvo sa međunarodnim faktorom, ali da kako je kazao postoji i plan B.\n“Stranci nisu protiv transformacije Kosovskih bezbednosnih (KBS) u Oružane snage Kosova, nego samo ima razlike oko toga da li to treba da se uradi preko amandmana na Ustav ili zakona. I stranci i ja se slažemo da se to obavi preko ustavnih amandmana. Treba više da se radi sa Srbima da se vrate u kosovsku skupštinu da bi i oni glasali, ali ako se oni ne vrate, naravno, onda će se ići preko zakona. Naglašavam još jednom, imaćemo i vojsku, i partnerstvo sa međunarodnim faktorom”, rekao je Tači.\nTači nije mogao da precizno odgovori kada će se dogoditi transformacija KBS u oružane snage Kosova, ali je rekao da formiranje vojske Kosova neće značiti i odlazak misije KFOR sa Kosova.\n“Uloga i mandat KFOR-a je određena Rezlucijom 1244, određena je i Sveobuhvatnim predlogom predsednika Ahtisarija od 2007. godine. Uloga KFOR-a je nezamenljiva. Transformacija KBS-a u Oružane snage Kosova neće imati nijednu implikaciju na mandat KFOR-a, tako nešto sam jasno naznačio i pismom poslatom Generalnom Sekretaru NATO-a Stoltenbergu, pa nema potrebe ni za kakvom brigom ili dilemom u tom pogledu”, tvrdi Tači.\nTači je pozvao predstavnike Srpske liste da se vrate u institucije i učestvuju u formiranju Zajednice – Asocijacije srpskih opština, jer se kako je kazao ona ne može formirati bojkotom institucija.\n“Asocijacija srpskih opština je mogla da počne da se formira već pre četiri – pet meseci, ali Vlada je talac bojkota poslanika i srpskih ministara. Oni su zvanično deo Kosova, oni primaju plate od Vlade Kosova, a ne učestvuju u donošenju odluka. Mislim da to nije fer, nije korektno”.\nPredsednik Kosova je kazao da oseća i ličnu odgovornost što za vreme njegovog mandata dok je bio predsednik Vlade nisu otkrivene ubice ubijenih Srba nakon 1999.godine i naglasio da će oni kad tad biti procesuirani.\n“Oni pojedinci koji su počinili zločine nad decom u Goraždevcu, oni pojedinci koji su počinili zločine ili možemo slobodno reći jedan masakr u Starom Gracku kod Lipljana, treba da izađu pred lice pravde, i bez ikakve razlike, u ovom pogledu ćemo biti beskompromisni. Svi imamo odgovornost da radimo do zadnjih momenata našeg života na rasvetljavanju istine. Pravda može da kasni, ali pobeđuje, pre ili kasnije”.\nGovoreći o mogućnosti održavanja predsedničkih izbora na Kosovu predsednik Kosova je kazao da odluka o tome još uvek nije doneta, ali da će se poštovati volja Srba da glasaju, kao i zakoni Kosova.


I hor OŠ “Petar Petrović NJegoš” partner predsjednika Srpske | Palelive.com\nPočetna Regija Istočno Sarajevo I hor OŠ “Petar Petrović NJegoš” partner predsjednika Srpske\nSTOČNA ILIDŽA – Hor Osnovne škole “Petar Petrović NJegoš” iz opštine Istočna Ilidža, sastavljen od učenika od šestog do devetog razreda i vođe Aleksandra Harta, učestvovaće u 10. humanitarnoj manifestaciji “S ljubavlju hrabrim srcima”, koja se održava pod pokroviteljstvom predsjednika Republike Srpske Željke Cvijanović.\nHart, koji je nastavnik muzičke kulture u ovoj školi, izjavio je Srni da su oduševljeni i zahvalni jer su dobili poziv predsjednika Republike za učešće na ovoj manifestaciji.\nOn je podsjetio da su lani izrazili želju da učestvuju u ovoj humanitarnoj manifestaciji, a sada im se i ostvarila želja da budu partneri predsjednika Srpske u ovom bitnom projektu.\n“Velika je odgovornost, ali i sreća što možemo da pomognemo našim drugarima da dobiju centre u kojima će moći da se razvijaju kako treba i imaju priliku za bolji život i obrazovanje. Pripreme za nastup su u toku i ubrzo ćemo odlučiti koju kompoziciju ćemo izvesti. Uvježbavamo uz pratnju klavira, ali će nastup u Banjaluci, vjerovatno, biti bez instrumentalne pratnje”, pojasnio je Hart.\nHart je napomenuo da hor čine djevojčice od šestog do devetog razreda i na nastupu u Banjaluci bi trebalo da bude 18 učesnika.\nOn je naveo da su u maju nastupili u Banskom dvoru u Banjaluci na republičkom takmičenju i osvojili drugo mjesto, te izrazio radost zbog prilike za ponovni nastup u tom kulturnom centru.\n“Horovođa sam šest godina i od tada smo nastupali na raznim manifestacijama i takmičenjima, a jedan od najzapaženijih je pomenuto republičko takimičenje. Nadam se da ćemo popraviti taj rezultat već na nekom od sljedećih takmičenja”, istakao je Hart.\nHart je istakao da imaju dovoljno vremena da se pripreme za nastup, a za sada imaju dvije probe sedmično.\nUčenice devetog razreda u Osnovnoj školi “Petar Petrović NJegoš” iz Istočne Ilidže Andrea Tošić i Ana Kovačević istakle su da im učešće u manifestaciji “S ljubavlju hrabrim srcima” mnogo znači, te se nadaju da će dati značajan doprinos akciji i pomoći onima kojima je to potrebno.\n“Ovo je jedan od najvažnijih nastupa za naš hor, jer ima najljepšu poruku i od velikog je značaja. Od drugog razreda sam član hora. Volim da pjevam i ovo je dobar način provođenja vremena, a u ovom slučaju ima i humanitarni karakter”, istakla je Tošićeva.\nKovačevićeva je dodala da postoji određena doza pozitivne treme i da će dati sve od sebe da nastup bude kvalitetan.\n“Želim da pozovem ljude dobre volje da pozovu broj 1411 kako bi pomogli onima kojima je to potrebno”, istakla je Kovačevićeva.\nSredstva prikupljena u humanitarnoj akciji “S ljubavlju hrabrim srcima” biće iskorištena za izgradnju dnevnih centara za djecu sa smetnjama u razvoju u Banjaluci i Trebinju.\nMinistarstvo finansija Republike Srpske je kod Komercijalne banke Banjaluka za uplate donacija fizičkih i pravnih lica otvorilo račun posebnih namjena “S ljubavlju hrabrim srcima”, a broj je 571-010-00002700-15.\nPrethodni članakDvije osobe uhapšene zbog droge, u toku pretresi\nNaredni članakNezaboravno veče za djecu sa poteškoćama u razvoju


SAT plus 364SAT Plus | SAT Plus\nRevija: SAT plus 364\nRuma – gradić nadomak južnih obronaka Fruške gore\nNEOČEKIVANO BOGATA PONUDA\nSmeštena između dva velika grada odakle i stiže najveći broj domaćih turista, Ruma veruje da njeno vreme tek dolazi. U prilog tome govore i statistički podaci, po kojima je ova varoš pre pet godina imala svega 410 turista, a 2014, čak 12.000. Razlog je izgradnja novih i rekonstrukcija starih hotela.\nSkraćenice za zbunjivanje\nREČNIK ZA SVAKOG TURISTU\nDa biste se kao prosečan turista snašli u onome što agencije ili hotelijeri navode u svojim ponudama, potrebno je da poznajete najmanje 30 termina koji često označavaju jedno isto na više načina. Kad se od toga još naprave skraćenice… Zato smo odlučili da vam pre turističke sezone pomognemo i obezbedimo\nPutovanje dece u inostranstvo\nPITAJU SE OBA RODITELJA\nKo i kako sme da bude pratilac mališanima na putu u inostranstvo. Da li jedan roditelj mora da traži saglasnost od drugog, koliko košta overa dokumenta, kakva su pravila o putovanju avionom. Kada saglasnost ne treba ali se sa njom izbegavaju moguće komplikacije. Sezona godišnjih odmora se približava, pa mnogi\nBezbednost saobraćaja u 2014.\nNAJVEĆA OPASNOST NEDELJOM PO PODNE\nProšle godine u saobraćajnim nezgodama život je izgubilo 536 osoba što je najmanji broj otkada se vodi statistika poslednjih 40 godina. Policija je kaznila svakog trećeg vozača, a nepoštovanje ograničenja brzine i alkohol i dalje su najkraći put u smrt. Konačno možemo da kažemo da je, kada je reč o\nKako se određuje ograničenje brzine kretanja vozila\nBRZINA PO MERI RIZIKA\nŠta sve utiče na ograničenje brzine prilikom izgradnje nekog puta ili ulice. Zašto se ne sme brže na Ibarskoj magistrali ili preko Pupinovog mosta. Da li policija kažnjava vozače zbog greške putara. Vozači u Srbiji više vole gas od kočnice, pa je nepoštovanje ograničenja brzine najčešći uzrok saobraćajnih nezgoda. Iako\nMEKA ZA TIFOZE\nLjubiteljima i navijačima Ferarija, ali i svima koji vole uzbuđenje kakvo donosi start trke Formule 1, već godinama Meka nije Monca, nego Ferarijev svet u Abu Dabiju. Posetili smo ovaj jedinstveni tematski zabavni park posvećen legendarnoj italijanskoj fabrici sportskih automobila i timu Formule 1, pa proverili koji se sve vozački\nROBUSTAN I LUKSUZAN\n„Rendž rover sport“ puni deset godina, a kao polovnjak je na dobrom glasu ne samo zbog luksuza i sportskih karakteristika, već i zbog izdržljivosti. Da li u tome ima istine, proverili smo na modelu sa osmocilindarskim agregatom, koji je prešao gotovo 200.000 kilometara na domaćim putevima. Lend rover „rendž rover\nKako se održava sistem za oslanjanje\n12 ŽIGOSANIH NA TRAPU\nKoliko su zaista opasni kvarovi delova sistema za oslanjanje, kako se prepoznaju i koliko košta njihova popravka? Pitali smo stručnjake zašto je centriranje trapa važno, kao i kakve posledice ima zanemarivanje neispravnosti delova ovog sistema. Najveći neprijatelji „trapova“ na automobilu su rupe na putu i zub vremena. Oba faktora utiču\nKakva je budućnost vožnje na TNG, CNG i LNG\nJOŠ VEĆA UŠTEDA NA GAS\nKako su rešeni problemi zbog kojih donedavno benzinski motori sa direktnim ubrizgavanjem nisu mogli da koriste tečni naftni gas? Dokle se stiglo u korišćenju gasa za pogon dizel-motora? Koliko će pojeftiniti uređaji za komprimovani prirodni gas? Korišćenje TNG-a i još nekih gasovitih goriva je uobičajena stvar, ali sa ubrzanim razvojem\nBRZ KAO SAMURAJ, OŠTAR KAO KATANA\nJoš jači i brži, Nisanov kultni sportista jedna je od retkih pravih alternativa evropskim superautomobilima, uz znatno nižu cenu. Testirali smo verziju koja je podjednako popularna i na ulicama i u virtuelnim simulacijama. Aktuelna generacija nisana „GT-R“ je mlad automobil, kome to nije prepreka da već bude upisan među prave


Zdravstveno vaspitanje za treći razred Kreativni centar: Izborni predmeti: SveZaKucu.rs Prodaja, Cena, Beograd, Srbija\nKarakteristike proizvoda: Zdravstveno vaspitanje za treći razred Kreativni centar\nAutor: Ilić Jelena, Ružić Anđelka\nIlustrator: Pavlović Milan\nOpis proizvoda: Zdravstveno vaspitanje za treći razred Kreativni centar\nKoristi se uz udžbenik Priroda i društvo za treći razred osnovne škole. Većina nastavnih jedinica nadovezuje se na teme koje se obrađuju u okviru ovog predmeta. Mnoštvo zanimljivih i zabavnih pitanja i zadataka omogućuju učenje kroz igru (zagonetke, ukrštenice, rebusi). Ova radna sveska pruža učenicima razne mogućnosti da iskažu svoju kreativnost (stvaranje kolaža i postera koji promovišu zdrav način življenja i sl..).\nIzdiktirajte operateru šifru proizvoda - šifra ovog proizvoda je: 10590\nSifra 10590, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 10590, 2, Pavle Milosevic, Obalska 18, 11000, Beograd, 063123123, pavmi@szk.com


U okviru projekta QUALIROM – Kvalitetno obrazovanje na romskom jeziku u Evropi, implementirani su i testirani Kurikularni okvir za romski jezik (Curriculum Framework for Romani) i modeli Evropskog jezićkog portfolija koji su razivjeni u skladu s principima Zajedničkog evropskog referentnog okvira za jezike (Common European Framework of Reference for Languages) Saveta Evrope.\nTokom realizacije QUALIROM projekta, proizvedeni su materijali za učenje i nastavu romskog jezika na šest romskih varijeteta na nivioima jezičkih kompetencija od A1 do B2 koji su namenjeni učenicama i učenicima u okviru za osnovnoškolskog, srednjoškolskog i univerzitetskog obrazovanja Nivoi A1 i A2 u osnovnoškolskom obrazovanju bili su u fokusu i tokom pripreme i tokom pilotiranja nastavnih materijala, koji su testirani u školama u Austriji, Češkoj, Finskoj i Slovačkoj. Pored toga, kurseve romskog jezika uz primenu materijala proizvedenih tokom QUALIROM projekta pohađalli su i studentkinje i sudenti, kao i odrasli polaznici i polaznice na univerzitetima u Grazu i Pragu. Moduli za obuku nastavnika romskog jezika bazirani na iskustvima stečenim tokom realzacije QUALIROM-a jedan su od značajnih ishoda projekta. Sve aktivnosti na projektu realizovane su u uskoj saradnji sa nastavnicama i nastavnicima romskog jezika i predstavnicama i predstavnicima relevantnih obrazovnih institucija iz zemalja učesnica. Sve nastavnice i nastavnici koji su učestvovali u izradi nastavnih materijala i u realzaciji pilot nastave imali su direktnu i sveobuhvatnu podršku eksperata Evropskog centra za moderne jezike (ECML – European Center for Modern Languages) i prošli su sveobuhvatnu obuku kroz niz seminara koji su se periodično organizovali tokom trajanja projekta.\nImplementacija projekta trajala je tri godine, od 1. decembra 2010, do 30. novembra 2013. Realizacija aktivnosti započetih tokom ovog perioda, međutim, nastaviće se i posle završetka projekta, čime se garantuje njegova održivost. Fokus post-projektnih aktivnosti je na kompletiranju i unapređenju nastavnih materijala i na obuci budućih nastavnica i nasatavnika romskog jezika.


U Sevastopolju je 5. avgusta uhapšen vlasnik restorana Slaviša Karabašević, saopštile su "RIA novosti" u pres-službi suda u tom gradu. Za Karabaševićem je raspisana Interpolova poternica zbog zločina počinjenih u Srbiji.\nKarabašević je osuđen u odsustvu za ubistvo i prevare na devet godina zatvora i novčano sa 10 hiljada dinara.\nKarabašević (48) iz Požarevca, podsetimo, osuđen je 2018. pred Višim sudom na devet godina zatvora zbog ubistva nemačkog državljanina Elvisa Žeželja (30), počinjenog u julu 2002. godine.\nPodsetimo, prema navodima optužnice Višeg javnog tužilaštva, Karabašević je Žeželja usmrtio ispalivši mu u glavu i telo pet hitaca iz pištolja "duga devetka", u ataru sela Melnica kod Petrovca na Mlavi


Republika / VUČELIĆ ZAGRMEO: Sve oko Asana je PREVARA, dogovarao se sa DRUGIM KLUBOM!\nčetvrtak, 6. 5. 2021.| 22:42\nJapanac je napustio Humsku pre kraja sezone usled neplaćenih dugova za stan i potraživanja.\nVučelić ističe da se nema nikakve osnove za prerani odlazak izrevoltiranog Asana:\n- Cela ta priča sa Asanom je čista prevara! Pretpostavljam da se radi o dogovoru Japanca sa nekim klubom koji želi da ga angažuje, a po svemu je potpuno jasno da on nije imao nijedan osnov ni po našim, ni po zakonima UEFA, da uradi to što je uradio. U svemu ovome je po slovu ugovora nadležan i naš sud - rekao je Vučelić.\nOn je naglasio da su netačne izjave o tome da je klub želeo da proda Asana u Ujedinjene Arapske Emirate protv volje igrača:\n- Nije postojala nijedna konkretna ponuda iz Emirata, bilo je samo interesovanja. Pre će biti da je posredi "kovid plata" umanjena za pedeset odsto, s kraja prošle sezone, na šta on nije pristao. Kada je u pitanju kašnjenje, ne postoji nijedan pravni osnov, a i da je postojalo tako nešto on je morao da pošalje upozorenje klubu 15 dana ranije, što nije učinio. Dešava se i u Interu da plate dugo kasne, pa je taj klub osvojio titulu u Italiji. Očigledno je trenutno prisutan neki svojevrsni "stampedo" protiv Partizana - zaključio je prvi čovek crno-belih.\nFudbal FK Partizan Partizan Milorad Vučelić Takuma Asano\nTRIO POJAČAO SRBIJU: Kokoškov naciji saopštio SJAJNU vest pred poslednji test!


Froneri će samo na kašičicama smanjiti plastični otpad za 36 tona - Portal NAŠE SELO\nUprkos brojnim izazovima koje je donela pandemija, kompanija Froneri Adriatic iz Stare Pazove, koja izvozi sladolede na tri kontinenta, nastavila je da dosledno ostvaruje zacrtane ciljeve u oblasti zaštite životne sredine. Prošle godine je potrošnja vode smanjena za šest procenata, a za ovu godinu je planirano dodatno smanjenje za još pet procenata.\nU modernoj fabrici, koja je deo internacionalne kompanije Foneri, proizvode se svetski popularni sladoledi kao što su Milka, Oreo, Nesquik, Cadbury, Daim i Extreme, osim onih koji su godinama poznati na tržištu Srbije pod brendom Nestle sladoleda – Best, Nirvana, Topgun, Pirulo, Hit, Aloma i Familia. Kompanija ima 300 stalno zaposlenih i oko 450 sezonskih radnika svake godine, a većina njih je iz lokalnih opština.\n„Preko ovlašćenih firmi i distributera se čak i višak preostalog sladoleda iz proizvodnog procesa dalje reciklira i pretvara u obnovljivi izvor energije. To predstavlja najsigurniji vid uništavanja organskog otpada, bez ikakvog zagađivanja životne sredine,” kaže generalni direktor Froneri Adriatic-a Kristijan Doksan.\nKonkurs – IPARD za seoski turizam – šta prvo\nPosted on June 27, 2020 July 17, 2020 Author Sonja Cvetković\n27. juna 2020. Od 1. jula 2020, otvaren javni poziv iz IPARD programa namenjen onima koji se bave ili nameravaju da se bave seoskim turizmom. Iz EU budžeta, a delom i iz nacionalne kase za izgradnju ili rekonstrukciju objekata za smeštaj i ugostiteljstvo ili pak njihovo opremanje, izdvojena je ozbiljna suma – čak 2,3 milijarde […]\nPOVOLJNA KUPOVINA KVALITETNIH GOVEDA\nNovi Sad, 05. avgust 2020. Udruženje „Agroprofit” iz Novog Sada – Proizvodna grupa odgajivača kvalitetnih goveda prihvatila je otvorenu ponudu Ministarstva poljoprivrede, šumarstva i vodoprivrede za nabavku kvalitetnih priplodnih goveda kao izuzetan podsticaj razvoju ove stočarske grane. Do sada su se za nabavku goveda steone i mlade junice prijavilo 20 članova i oni žele da […]


Nastavljene pripreme za restrukturisanje Željeznica\nU sklopu pripreme projekta „Restrukturisanje Željeznica Republike Srpske“, koji je planiran da se sprovodi uz podršku Svjetske banke, u Doboju su danas održana dva sastanka na kojima su prezentovani projekat i nacrt socijalne procjene koja je sastavni dio planiranog restrukturisanja radne snage.\nU skladu sa zahtjevima politika i procedura Svjetske banke koji se odnose na socijalna pitanja i zaštitu životne sredine, Željeznice su u julu objavile dokumente Socijalna procjena – nacrt i Plan za upravljanje životnom sredinom, lista za provjeru – nacrt, na srpskom jeziku na svojoj internet stranici sa pozivom javnosti na slanje komentara.\nKao nastavak pripreme projekta, danas su održane konsultacije na odvojenim sastancima, kojima su ispred ŽRS prisustvovali članovi jedinice za implementaciju projekta i članovi Uprave, sa sindikalnim organizacijama, a potom i sa predstavnicima opština i gradova i filijala Zavoda za zapošljavanje Republike Srpske, kako bi bio predstavljen projekat, nacrt socijalne procjene i čuli komentari na nacrt socijalne procjene.\nSastanak na istu temu sutra će u Banjaluci biti održan sa ministrima u Vladi Republike Srpske, predstavnicima Udruženja poslodavaca, Privredne komore i Zavoda za zapošljavanje.\nDanašnji sastanci, kao i sutrašnji, početak su buduće kontinuirane saradnje u procesu restrukturisanja Željeznica Republike Srpske.


Donacija FK Staro Gracko – FK Partizan\nDonacija FK Staro Gracko\nFudbalski klub Partizan je, od svog osnivanja do danas, uvek pomagao pojedincima, organizacijama i sportskim klubovima. U duhu solidarnosti, crno-beli su uputili pomoć Fudbalskom klubu Staro Gracko koji okuplja mlade iz celog centralnog dela Kosova i Metohije.\nDruštveni život Srba se, prema rečima Zorana Ćirkovića, člana Upravnog odbora fudbalskog kluba, odvija na terenu, kao i u zgradi i dvorištu izdvojenog odeljenja osnovne škole „Braća Aksić“ iz Lipljana.\nKako bi igrači sa stručnim štabom kluba, izuzetno bitnog za lokalnu zajednicu našeg naroda u ovom delu Kosova i Metohije, mogli nesmetano da nastave trenažne i takmičarske aktivnosti, FK Partizan je uputio finansijsku, ali i pomoć u sportskoj opremi.\nFudbalski klub, prema rečima g. Ćirkovića, predstavlja drugi dom za omladinu iz okolnih sela u kom treniraju mladi i deca iz Starog Grackog, ali i iz Gračanice, Donje i Gornje Gušterice, Dobrotina, Livađa, Plemetine i Stanišora.\nNadamo se da ćemo, kada to prilike budu dozvoljavale, moći da ugostimo naše prijatelje iz FK Staro Gracko i zajedno se radujemo i slavimo sportski duh i zajedništvo.


NEMOJTE NAS VIŠE BRANITI - Glas Podrinja\nIza nas je još jedna Čivijada, nešto drugačija od prethodnih i , čvrsto verujemo, sasvim drugačija od onih koje će uslediti. Drugačija po tome što su vladari našeg Grada odlučili da, po prvi put u istoriji, mi Šapčani nemamo dovoljno duha, ili smo isti izgubili, pa je bilo potrebno da ovu Čivijadu organizuju kadrovi „uvezeni“ iz cele Srbije. Ovi kadrovi deo su stranke Zajedno za Srbiju, i mi moramo sebi postaviti pitanje da li je naš grad dovoljno velik da podmiri potrebe cele jedne, pa makar i tako male, stranke. I da li je to fer prema građanima Šapca. Ovo možda objašnjava i odsustvo šale na sopstveni račun, pre svega na račun lokalnih vlasti, što je oduvek i uvek bila jedna od odlika Čivijade. Možda je stvar u odsustvu tog našeg, specifičnog, šabačkog duha. A možda taj duh na ovoj i ovakvoj Čivijadi nije ni imao svoje mesto.\nZanimljivo je i pitanje troškova ove Čivijade, najjeftinije u istoriji, kako se moglo čuti. Koliko mi u Novoj Srbiji znamo iz budžeta, gradskog, plaćen je čak i predsednik ili premijer Čivijaške republike, Zoran Kesić. A namera je jasna i ista već neko vreme. Mi smo upozoravali na politizaciju koju je gradska vlast izvršila prilikom proslave prvog dana grada Šapca. Tada je nagrada grada dodeljena Olji Bećković, bez jasnog kriterijuma, a sa samo jednom namerom. Da se na taj način provocira i „gura prst u oko“ republičkoj vlasti. Cela ova Čivijada usmerena je u istu „metu“. Iz budžeta grada, od našeg novca, plaćaju se politički pamfleti i na svaki mogući i nemogući način provocira, napada i ismeva republička Vlada. Bez bilo kakve namere da Vladu Srbije branimo, moramo da primetimo da posle ovih „izleta“ sledi objašnjavanje šta nam je sve ta ista Vlada uskratila zbog političkog neslaganja sa lokalnim vlastima. Dakle, od sve te „šale“ stradamo mi, građani Šapca.\nPoštovani sugrađani, nalazimo se u situaciji u kojoj naša lokalna vlast koristi svaku priliku važnu nama građanima da se politički obračunava sa republičkim vlastima, koristeći za te obračune gradski budžet, dakle naš novac. Republičke vlast to vraćaju još većim ignorisanjem naših potreba i našeg grada. Dakle, aktuelna gradska vlast koristi naš novac da dodatno pogorša naš, i ovako težak, položaj. Pitamo danas, vrlo konkretno, gradonačelnika grada Šapca :\nKoliko funkcionera srtanke „Zajedno za Srbiju“ iz drugih gradova i varošica je na plaćenim funkcijama u upravi i javnim preduzećima u Šapcu? Da li se novac građana Šapca koristi na plaćanje „gostiju“ iz Beograda i sl. koji naš grad posećuju sa namerom da ismevaju, opanjkavaju i napadaju Vladu Srbije? Da li je za to plaćen i predsednik (premijer) Čivijaške republike? Koliko je koštala Čivijada, i posebno koliko je plaćen Zoran Kesić, koliko Marčelo, koliko je koštala bina, koliko Viva voks, a koliko ekipa „Svežeg vazduha“? Da li su plaćeni našim novcem, iz budžeta grada? Koji je smisao konstantne konfrontacije sa Vladom Srbije i postoji li neki cilj, sem da mi, Šapčani, živimo gore?


Stručnjaci: Cena struje će neminovno rasti u svetu, ali i u Srbiji\n6 Okt 2021 - novimagazin,danas\nCena struje će narednih godina u svetu neminovno rasti, pa i u Srbiji ako se želi postići da Elektroprivreda Srbije (EPS) posluje racionalno, bez gubitaka i prema troškovima proizvodnje i ako vlast ne žele da cenom struje čuva socijalni mir, rekli su danas stručnjaci za Betu.\n"Ima više razloga za poskupljenje električne energije u svetu, pre svega poskupljenje gasa, a zatim povećanje takse na emisiju ugljen dioksida (CO2) iz termoelektrana, a najavljuje se i taksa na korišćenje gasa zbog, takođe, štetnih emisija. Cena struje će narednih godina neminovno rasti u svetu, ali i u Srbiji gde postoji još jedan razlog više za poskupljenje, a to je da je najjeftinija u Evropi ili je među najeftinijima", rekao je vanredni profesor Elektrotehničkog fakulteta u Beogradu Aleksandar Savić.\nStruja i gas su poslednja dva meseca na berzama vrtoglavo poskupeli za više od 100 odsto, a neposredni okidač za rast je bio to što zemlje EU nisu na vreme nabavile gas, pa su skladišta poluprazna, a što se tumači, ne samo poskupljenjem taksi na emisiju štetnog CO2, nego i političkim razlozima da se ne nabavlja od Rusije iako oko 20 odsto elektrana troši taj energent.\nSavić je rekao da je proizvodnja struje, nezavisno od političkih razloga, skupa i da se, bez obzira što je EPS državno preduzeće i što država reguliše cenu struje za domaćinstva i male potrošače, a verovatno ima uticaja i na formiranje cene struje za industriju, ne može izbeći poskupljenje, ako se želi da EPS rentabilno posluje, a ne kao sada da ima gubitke.\nDodao je da, na primer, češka kompanija za proizvodnju struje ČEZ sa kojom se EPS može porediti, ostvaruje dobit jer struju prodaje skuplje od EPS-a, shodno troškovima proizvodnje dok je u Srbiji ona socijalna kategorija jer se na taj način, zbog niskih plata, čuva socijalni mir.\nU Nemačkoj je, prema njegovim rečima, struja za domaćinstva postala luksuz jer košta oko 30-40 evrocenti po kilovatsatu, što je pet puta skuplje nego u Srbiji gde je oko sedam evrocenti.\nSrbija, kako je rekao u poslednjih 30 godina nije značajno povećavala kapacitete za proizvodnju struje, a potrošnja naglo raste, pa je, na primer, kako se najavljuje samo za potrebe kineske fabrike Linglong u Zrenjaninu potrebno struje koliko proizvodi manja elektrana, a osim toga neophodne su i velike investicije za infrastrukturu da bi se dopremila.\nCena struje će, prema rečima Savića, morati da raste i kako se Srbija bude približava EU u procesu integracije i neće više moći da se nemilice rasipa samo zato što je jeftina.\n"Ako je reč o ceni struje za industriju u Srbiji i ona je, verovatno među najnižima u Evropi i privreda je i ako poskupi neće moći da nađe jeftiniju ni u drugim zemljama gde se formira prema ponudi i potražnji na berzi, a ponuda je manja od potražnje", rekao je Savić.\nKako se rast cene struje u celoj Evropi odražava na stanje u Srbiji\nEnormni rast cena struje, koji se beleži na evropskim berzama, stvoriće velike probleme trgovcima strujom i privrednicima u Srbiji, dok se na domaćinstva može odraziti samo u slučaju da potraje duže, smatraju stručnjaci. Struja je na svetskim berzama za 240 procenata skuplja nego pre godinu dana, što je pojedine učesnike na tržištu ovih dana odvelo i u bankrot.\nObjašnjavajući šta je dovelo do toga da cena struje za prvi kvartal 2022. godine dostigne 205 evra po megavatsatu, a prošlog oktobra je za prvi kvartal ove godine iznosila oko 60 evra, naš sagovornik koji se bavi trgovinom struje, ističe dva osnovna razloga.\n– Prvi je rast cena gasa na tržištu. Naime, struja proizvedena u gasnim elektranama ima značajan udeo u energetskom miksu zemalja Evropske unije. Trenutno ga one nemaju u skladištima u dovoljnim količinama, a istovremeno njegova cena dostiže rekorde iznose. Spekuliše se da preko zime, kada se struja više troši, neće biti dovoljno „plavog energenta“ kako bi se proizvele potrebne količine struje za domaćinstva i privredu u Evropskoj uniji. Drugi razlog za povećanje cena struje je sve stroža politika Evropske komisije u cilju sprečavanja klimatskih promena. Naime, u Evropskoj uniji se od 2006. godine plaća taksa za struju proizvedenu iz uglja, a pravila vezano za to, od maja prošle godine su dodatno pooštrena – navodi naš sagovornik.\nPosledica nestašice gasa je da se za proizvodnju struje troši više uglja, što utiče na povećanje iznosa taksi koje se plaćaju kako bi se obezbedio što veći nivo obnovljivih izvora u energetskom miksu, a smanjilo učešće onih koji zagađuju. Treba napomenuti, da je jedan od razloga za veće cene struje i činjenica da je u prvoj polovini godine u Nemačkoj došlo do pada u udelu električne energije dobijene iz vetroparkova za čak sedam odsto zbog nedovoljnih količina vetra. U poslednjih nekoliko godina inače, ta zemlja najveće količine električne energije dobija upravo iz snage vetra.\nDa ni srpsko tržište nije ostalo imuno na skok cena struje na evropskim berzama pokazuje i podatak da je Elektroprivreda Srbije, po tvrdnjama privrednika, uvećala njihove račune za 135 odsto, zbog čega neki od njih tvrde da će morati da smanje proizvodnju i otpuštaju radnike. Razlog je taj što EPS sada za nabavku struje plaća 123 umesto 59 evra za megavatsat.\n– Svakako je da će privreda u Srbiji osetiti, kada je reč o cenama, skok vrednosti struje na evropskim berzama. Ta cena će, kao i u većini drugih zemalja Starog kontinenta, ići na gore. Kada je reč o domaćinstvima, ona imaju regulisanu cenu pa u ovom trenutku skok cena na berzama u Evropi ne može da ih ugrozi. Međutim, na zimu, ako EPS ne bude imao dovoljno struje iz svoje proizvodnje, a kriza sa visokim cenama potraje i tada i ta kompanija bude prinuđena da struju uvozi, moglo bi se desiti da ona poskupi i za domaćinstva – kaže naš sagovornik.\nPrema njegovim rečima za trgovce strujom u Srbiji je već nastupio veliki problem jer neki od njih neće moći da izdrže novonastalu situaciju.\n– Prema informacijama koje imam, jedna poznatija firma koja trguje strujom u Srbiji je već otišla u stečaj. Jednostavno, sve one firme koje nemaju dugoročne ugovore o kupovini struje, odnosno nisu je nabavile ranije po zagarantovanim cenama, dakle one koje spekulišu, sada su se našle u situaciji da nemaju rezerve i da moraju da je kupuju po enormno visokim cenama. Većina njih to neće moći da izdrži i moraće da prestane sa radom – navodi naš sagovornik.\nKao jedan od razloga zbog čega nema dovoljno gasa za zemlje Evropske unije u pojedinim krugovima se navodi to što Moskva veštački podiže cenu gasa i izaziva nestašicu na zapadu Evrope kako bi privolela Brisel da donese odluku kojom bi odobrio početak rada izgrađenog gasovoda „Severni tok 2“.\nGeneralni seketar Udruženja za gas Srbije Vojislav Vuletić pak ima drugačije mišljenje.\n– Rusima je u interesu da prodaju gas. Za to što ga u Evropskoj uniji sada nema dovoljno i što je njegova cena sada visoka nije kriva Moskva već pogrešna kalkulacija zapadnih evropskih zemalja. Naime, one su mislile da će moći da se snabdeju gasom i iz drugih pravaca, pa su iz Rusije naručile manje količine nego što su potrebe potrošača. Gasprom im je sve naručeno i isporučio. Oni drugi koji su trebalo da snabdeju zemlje EU gasom nisu to učinili. Sada su zemljama EU potrebne dodatne količine gasa i žele ih od Rusije. Gasprom je i sada spreman da im ih isporuči ali je aktuelna cena veća što tim zemljama ne odgovara. A cena je veća zato što te količine gasa Rusi sada moraju da pribavljaju iz drugih izvora, odnosno da preusmeravaju iz gasovoda u gasovod, preraspodeljuju količine što sve uvećava troškove a samim tim i cenu koštanja – objašnjava naš sagovornik.\nKomentarišući primedbe srpskih privrednika da je enormno poskupljenje struje za njih neizdrživo on ističe da je to stvar tržišta a ne volje EPS-a.\n– Hteli smo slobodno tržište, a ono podrazumeva slobodno formiranje cena. EPS deo struje nabavlja u inostranstvu i kada ona skoči na berzama to preduzeće mora da poveća cenu za privredu, koja je komercijalna. Takođe, privreda nema obavezu da kupuje struju od EPS-a. Ako može da nađe nekog ko će im prodati električnu energiju jeftinije od tog preduzeća mogu da je kupe od njega – zaključuje Vuletić.\n18 Jan 2022 Borba sa vetrenjačama - Retrospektiva 2021 ekapija\n7 Jan 2022 Na Božić pre 79 godina umro je Nikola Tesla rtv\n5 Jan 2022 Ugalj nam "dogoreva" rts\n26 Dec 2021 Povratak u budućnost na KiM – struja iz agregata rts\n22 Dec 2021 Nuklearna elektrana u Srbiji - koliko je atomska budućnost daleko? bbc\n14 Dec 2021 Cena EPS-ovog nemara danas\n5 Dec 2021 Šta će biti sa cenom struje za privrednike rts\n15 Nov 2021 Uvode se pametna brojila u Srbiji sputnik\n12 Nov 2021 POJEFTINILI SOLARNI PANELI alo\n4 Nov 2021 Rekordne cene struje šok za privrednike rts


SLF predao zahteve Ministarstvu: Bolji uslovi za rad lekara i pomoć porodicama preminulih od kovida | Blok vesti\nSLF predao zahteve Ministarstvu: Bolji uslovi za rad lekara i pomoć porodicama preminulih od kovida\nSindikat lekara i farmaceuta, minut ćutanja za medicinske radnike preminule od kovida Foto: Srđan Ilić\nU Srbiji je od posledica infekcije preminulo više od stotinu lekara, a ne zna se još uvek broj preminulih medicinskih sestara i bolničara, tvrde u Sindikatu.\nKonferencija za novinare na kojoj su predstavljeni zahtevi, njih šest, počela je minutom ćutanja za 105 preminulih lekara.\nDoktor Ferenc Toth rekao je da je lekarska struka po svemu specifična i da jedni druge "drže za braću i sestre", te da sve ono što su preminuli lekari ostavili za sobom, svoju decu i porodice, treba dalje zbrinjavati.\n"Sidnikat lekara i farmaceuta je jedina strukovna organizacija koja je u stanju da rešava probleme u zdravstvu. Odlučio da će učini sve da se služba podigne na viši nivo. Ja sam dvaput imao razgovore sa predstavnicima vlasti, naš je predlog bio da se uspostavi saradnja, da im pružimo pomoć i da se pitanja jasno postavljaju i zajednički traže odgovori", naveo je on.\nKako kaže, uvek su bili saslušani, nikada nije bilo zamerki za materijalni deo i da predstavnici vlasti kažu da se slažu sa njima, ali da nemaju moć da nešto promene u zdravstvu, da iznad njih stoji neko – predsednik.\n"Na vreme smo počeli da dostavljamo primere i predloge kako i šta da se radi, nijedan nije na vreme maltene odobren ili primenjen. Nigde u svetu se ovakva tragedija nije desila, na prst jedne ruke se broje preminuli lekari", ocenio je Toth.\nJedan od uzroka za veliki broj problema je, kako je rekao, nepoštovanje broja izvršilaca, da ne postoji dovoljan broj lekara, da je i pre padnemije nedostajalo oko 15 odsto ljudi. Omogućeno je odlivanje ljudi odlaskom u inostanstvo, dodaje.\n"Drugo zabrana zapošljavanja je na snazi već dugo vremena, koja je sad navodno malo popustila, ali efekata više nema. Mi smo postavili pitanje 'dokle više'. Glavnu krivicu snosi Ministarstvo zdravlja koje nije pokazalo razumevanja. Zahtevamo da se oformi radno ili istražno telo u koje će ući i članovi sindikata koji će utvrditi postojanje krivice čija je i odgovonosti za sve ovo što se desilo", naveo je Toth.\nDoktorka Gorica Đokić istakla je da je Sidnikat u više navrata pokušavao da da konkretne mere, koje su slate nadležnima.\n"Ono što je krajnja mera – striktno poštivanje pravilnika na slanje radnika u kovid jedinice, ne smeju da budu smene duže od 6 sati, da se menjaju lekari na mesec dana najduže, da se ima adekvatna oprema, da budu striktino razdvojene crvena i zelena zona. To je jedini način da zaustavimo smrtnost. Ako svi lekari moraju da se šalju u kovid zone, zalažemo se da se šalju linearno, i da se što češće smenjuju", navela je.\nPredsednik Sindikata lekara i farmaceuta Rade Panić istakao da je najvažnije da se "odmah i neodložno prestane sa lažima koje plasira Krizni štab i oni koji su odgovorni", da bi se donele adekvatne mere.\n"Najneophodnije je da struka koja o tome odlučuje ima tačne podatke o novoobolelim i preminulim, koje su vrste testa korišćene i slično", naveo je.\nKako je istakao, neophodno je da Krizni štab prestane da funkcioniše u formatu u kome sad funkcioniše, da se odmah aktivira Republička stručna komisija za zarazne bolesti, da profesija uzme dešavanja u svoje ruke, a da se političari povuku u drugi plan i da, ako je moguće, "predsednika Aleksandra Vučića nikad ne vidimo da govori o srpskom zdravstvu, jer se on u to ne razume".\n"Hitna smena ministra Lončara i 90 odsto direktora koji su sad na pozicijama", dodao je.\nPanić je podsetio i da će 15. februara ispred Vlade Srbije biti održan skup u počast preminulim lekarima tokom pandemije, a da će ako nadležni ne odgovore na zahteve sindikata, biti najverovatnije organizovan i protest.\nNa konferenciji su pored navedenih pomenuti i zahtevi za prijem mladih lekara i njihovu obuku, kao i testiranje zdravstvenih radnika na 5-7 dana.\nSpisak preminulih lekara objavila je i Lekarska komora.\nPrevious articlePremijerka otvorila novu gondolu na Kopaoniku: Na skijanju se niko nije zarazio, u kafićima jeste\nNext articleNOLE NAJBOLjI KADA JE NAJPOTREBNIJE: Preživeo Amerikanca i povredu, u narednom kolu sa Raonićem


„Disciplinujte Srbiju!“ Priština nervozna zbog skupa u Beogradu - Sputnjik Srbija\n„Disciplinujte Srbiju!“ Priština nervozna zbog skupa u Beogradu\n13:51 05.04.2019 Preuzmite kraći link\nKosovski ministar spoljnih poslova Bedžet Pacoli optužio je organizatore „Digitalnog samita“ u Beogradu da su se pokazali destruktivno prema učesnicima iz Prištine.\nPacoli je „zbog ponašanja Srbije prema Kosovu“ zatražio reagovanje Evropske unije.\n„Pozivamo EU da disciplinuje Srbiju. Inače, u budućnosti, Kosovo ne može da bude partner i da bude prisutno na takvim konferencijama. Pozivamo EU da pojasni svoj stav o ovoj agresiji prema Kosovu“, naveo je Pacoli, prenosi RTS.\nNajavio je da ako Beograd nastavi sa ovakvim pristupom, u Prištini se to neće tolerisati.


Kamenolom Platac ostaje u vlasništvu Carevića\nObjavljeno 21 Apr, 2022\nVlada Crne Gore u tehničkom mandatu na jučerašnjoj sjednici usvojila je Informaciju o realizaciji javnog oglasa za dostavljanje ponuda za dodjelu ugovora o koncesiji za detaljna geološka istraživanja i eksploataciju nemetalične mineralne sirovine tehničko-građevinskog kamena ležišta „Platac”, opština Kotor.\nVlada je donijela Odluku o dodjeli koncesije društvu „Carinvest“, prihvatila Ugovor o koncesiji.\n-U Informaciji se konstatuje da je u postupku javnog nadmetanja dostavljena jedna ponuda, i to d.o.o. „Carinvest“ iz Kotora, koja je nakon sprovedenog vrednovanja po osnovu utvrđenih kriterijuma od strane Tenderske komisije dobila status prvorangiranog ponuđača, sa dodijeljenih 100 bodova.\nS tim u vezi, Vlada je donijela Odluku o dodjeli koncesije društvu „Carinvest“, prihvatila Ugovor o koncesiji i ovlastila Ministra kapitalnih investicija da, u ime Vlade, potpiše Ugovor-saopštili su iz Vlade.\nKompanija koja je u vlasništvu gradonačelnika Budve Marka Carevića ranije je dostavila najpovoljniju ponudu na javnom oglasu za dodjelu ugovora o koncesiji za detaljna geološka istraživanja i eksploataciju nemetalične mineralne sirovine tehničko – građevinskog kamena lokaliteta “ Platac” u grbaljskom selu Krimovica.


Izvor: B92, 24.Jun.2021, 10:59\nU prvom delu imali smo priliku da vidimo koje Windows verzije se nalaze od 10. do 6. mesta na listi najboljih, po izboru portala How to Geek. Sada vam predstavljamo i drugi deo liste, sa sve "šampionom". Pišite nam u komentarima koji vam je omiljeni Windows i zašto, šta mislite o Windowsu 11 a u anketi na kraju teksta obavezno glasajte!\nDok čekamo Windows 11 i njegovo predstavljanje, nastavljamo sa podsećanjem na istoriju.\nWindows 10 je u početku bio kritikovan zbog unapred ubačenih reklama i prinudnih ažuriranja koja prekidaju rad. Ruku na srce, kompanija se tokom vremena malo pozabavila tim problemom, pa sad bar pitaju da li želite da ažurirate svoj računar....


11. septembar - Svjetski dan prve pomoći - Crveni krst Crne Gore\nSvjetski dan prve pomoći se obilježava u subotu, 11. septembra 2010. godine. Ove godine ponovo bismo željeli da podsjetimo na značaj prve pomoći u spašavanju života.\nDanas je više od 7 miliona ljudi širom svijeta, u 52 zemlje pokrivene upitnikom Međunarodne federacije društava Crvenog krsta i Crvenog polumjeseca edukovano, što predstavalja povećanje od 20 % u odnosu na 2006. godinu.\nSljedeće preporuke su bitne za promovisanje prve pomoći širom svijeta:\nEdukacija iz prve pomoći treba da bude dostupna svima – i bogatima i siromašnima.\nU školama treba uspostaviti trening i edukaciju iz prve pomoći. Svaki kandidat za vozača treba da prođe obuku u pružanju prve pomoći.\nUsaglašavanje edukacije u pružanju prve pomoći u Evropi takođe mora biti prošireno.\nSvim građanima i zajednicama treba da bude data aktivna uloga u prevenciji i pripremama za nesreće.\nViše informativnih kampanja treba da bude uspostavljeno i razvijeno, kako bi se ohrabrilo održavanje treninga i edukacija u pružanju prve pomoći.\nViše grupa treba da bude targetirano za treninge i edukacije u pružanju prve pomoći, kao što su članovi porodice ljudi sa srčanim tegobama, stariji ljudi, i ljudi sa posebnim potrebama, kao i manjinske grupe, koje se često suočavaju sa stigmom i diskriminacijom.\nCrveni krst Crne Gore kontinuirano radi na obuci stanovništva u pružanju prve pomoći. To je jedna od prioritetnih aktivnosti, koja se sprovodi u svim opštinskim i gradskim organizacijama tokom cijele godine, koja se naročito intenzivira početkom septembra, sa početkom školske godine, kada počinje obuka u u osnovnim i srednjim školama, kao i fakultetima.\nOd početka ove godine je obučeno oko 1500 mladih ljudi u osnovnim i srednjim školama na teritoriji cijele Crne Gore. Organizovana su i opštinska i gradska takmičenja ekipa Crvenog krsta Crne Gore u pružanju prve pomoći, a najbolji sa tih takmičenja imali su priliku da svoje znanje demonstriraju na državnom takmičenju, koje je održano u Domu solidarnosti u Sutomoru, u junu o.g.\nU saradnji sa Crvenim krstom Austrije organizovali smo i 2 treninga za instruktore prve pomoći, na kojima su učestvovali zdravstveni radnici, prosvetni radnici i omladinski volonteri Crvenog krsta Crne Gore, a sve u cilju dobijanja kvalitetnog kadra koji će u svojim opštinama nastaviti sa edukacijom različitih ciljnih grupa. Rezultat ovih obuka je da sada u Crvenom krstu Crne Gore ima 45 instruktora prve pomoći.\nSljedećeg vikenda u Sutomoru organizujemo još 2 treninga, od kojih je jedan posvećen omladinskim volonterima koji će savladati osnovnu obuku u pružanju prve pomoći, a drugi trening je namijenjen za realistički prikaz povreda i oboljenja.\nNa taj način ćemo radno obilježiti Svjetski dan prve pomoći koji se obilježava 11. septembra i ukazati na značaj koju ima ova programska aktivnost.


Osmatračnica sa Kajmakčalana | Управа за сарадњу с дијаспором и Србима у региону\nHome>>>Srbija u WW1>>>Osmatračnica sa Kajmakčalana\n14. jul 2014.\tSrbija u WW1 342 Views\nPosle osamnaest dana teške i neizvesne borbe na Kajmakčalanu, srpska vojska je uspela da otvori „Kapiju slobode“ i da pobedonosno krene put svoje domovine. Na volovskim kolima, po lošim putevima i nepovoljnim vremenskim uslovima vojnici nisu poneli samo ponos i slobodu, već i uspomenu na veliku pobedu koja im je omogućila povratak domovima-osmatračnicu sa vrha Kajmakčalana.\nDanas je od kamenja sa Kajmakčalana napravljen jedan od najneobičnijih spomenika-osmatračnica koji se nalazi u Pionirskom parku. Ovaj spomenik predstavlja sećanje na veliku pobedu koju je srpska vojska izvojevala u Prvom svetskom ratu protiv Bugara na planini Kajmakčalan. Kako bi pobeda ostala zauvek zapamćena, srpska Vrhovna komanda odlučila je da u domovinu ponese kamenje sa vrha Sveti Ilija visokog 2.524 metara.\nU samom srcu Beograda, na mestu gde je nekada bila bašta Starog dvora i gde su se mladi kraljevići Aleksandar, Tomislav i Andrej igrali rata, rekonstruisana osmatračnica stoji kao podsetnik na sva stradanja i žrtve koje je Srbija podnela u Velikom ratu. Kako se nikada ne bi zaboravili velikani koji su se hrabro borili za svoju otadžbinu, na osmatračnici su napravljene i spomen-ploče sa imenima svih srpskih generala koji su učestvovali u Prvom svetskom ratu.\nOsmatračnica sa Kajmakčalana, Pionirski park\nKamena utvrda je prekrivena puzavicama i kamenjem, tako da što više podseća na originalnu osmatračnicu koja je srpskim vojnicima bila od velikog značaja u bici koja je ostala zapamćena po velikom broju žrtava koja je pretrpela srpska vojska i po nadmorskoj visini na kojoj je vođena. Mesingane spomen-ploče sa imenima svih generala koji su se hrabro borili u Velikom ratu čine centralni deo ovog nesvakidašnjeg spomenika.\nTabla sa imenima generala iz Velikog rata\nDo 1944. godine Pionirski park bio je opasan visokim zidom i služio je kao bašta Starog dvora, a uklanjanjem zida park je predat na javno korišćenje i tada je započeta rekonstrukcija osmatračnice sa Kajmakčalana. Pored osmatračnice koja ovaj park čini posebnim i interesantnim kako za turiste tako i za stanovnike glavnog grada, lepotu i veliki značaj daju mu i mnoštvo retkih i zaštićenih biljnih vrsta.\nKulturno bogastvo ovog botaničkog parka, kako ga mnogi nazivaju, čine i statua čuvene srpske srpske skulptorke i slikarke Nadežde Petrović, kao i spomenik našem jedinom dobitniku Nobelove nagrade za književnost, Ivu Andriću. Mnoštvo zelenila, retkih stabala i biljaka, klupica za odmor i staza za šetnju čine ovaj park omiljenim mestom za razgledanje znamenitosti, šetnju i odmor.\nHrabrost, ljubav i želja za povratakom u domovinu dala je srpskim vojnicima snagu da osvoje „neosvojiv grad“, a njihova borbenost i požrtvovanost na skroman način ovekovečena je osmatračnicom u Pionirskom parku, ali i malom spomen crkvom (kapelom) na vrhu Kajmakčalana gde se nalaze lobanje mrtvih srpskih vojnika. „Mojim div-junacima neustrašivim i vernim, koji grudima svojim otvoriše vrata slobodi i ostaše ovde kao večni stražari na pragu otadžbine“, posveta Aleksandra Karađorđevića na spomen kapeli.\nOsvajanje Kajmakčalana je bitka na Solunskom frontu koja se vodila u Prvom svetskom ratu između Kraljevine Srbije i Kraljevine Bugarske. Da je Kajmakčalan bio značajna pozicija govore i nazivi: Bugari su ga zvali Borisov grad jer su mislili da je neosvojiv, a Srbija Kapija slobode jer su tu prvi put zakoračili u svoju zemlju. Bitka je vođena između 12. i 13. septembra 1916. godine.\nPrevious Srpske vojvode iz Prvog svetskog rata\nNext Dnevnik Slavke Mihajlović lekarke iz Prvog svetskog rata